text:
Ekiwandiiko#1 » Mukutulansanja 23rd, 2018, 1:49 pm
Akabbiro: Kikirikisi. (Mmese etera okuzimba mu matooke)
Jjajja w'Abenkerebwe ye KIDIMBO, n'Omukulu waakyo ow'akasolya ayitibwa Kidimbo. Obutaka bwa Kidimbo obukulu buli Bwanja mu Ssingo. Abenkerebwe mu Buganda bajjamu ne Kabaka Kimera.
Sendyona mutabani wa Kidimbo ye yajja ne Kimera okuva e Bunyoro. Sendyona yali muganzi nnyo ku Kimera okuva e Bunyoro. Kimera bwe yamala okulya Obuganda n'awa mukwano gwe Sendyona
omutala oguli mu Busiro okumpi ne Ganda.
ABAAMASIGA ABATUUKA KU KIDIMBO
1.Bbanga e Nneenyodde Ssingo
2.Ssemugabi e Kabunza Kyaddondo
3.Matumpaggwa e Bwaba Ssingo
4.Sendyona e Mpakabula Busiro
5.Mikira e Nakyerira Ssingo
EMIRIMU GY'ABENKEREBWE KU KABAKA
1. Kidimbo e Bwanja ye yawa Kimera engalabi "Ttimba" gye yajja nayo okulya Obuganda. Kidimbo yalina engalabi ze bbiri nga zombi zaatemebwa ku muti gumu. ku ngalabi ezo, Kidimbo kwe
yatoola emu n'agiwa Winyi Kabaka w'e Bunyoro. Kidimbo engalabi gye yagaba yagiwa mutabani we Sendyona okugitwala eri Kabaka Winyi. Kabaka bwe yamala okufuna engalabi n'awa Sendyona
ekyalo Bwaba okubeeramu. Mu kyalo Bwaba Sendyona mwe yasinziira okukwanagana ne Kimera. Kimera yali muyizzi nnyo.
Bwe yamala okukwana Sendyona n'amuwanga amaliba g'ensolo ze yattanga okugawala. Waayita ekiseera kitoono, Kimera n'amanya nti engalabi evugira mu Lubiri ewa Winyi yava wa kitaawe wa
mwakwano gwe.
Lwali lumu Sendyona n'atwala mukwano gwe ewa kitaawe Kidimbo e Bwanja. Bwe baatuuka e Bwanja baasanga Kidimbo ne mikwano gye bali ku mwenge bbanywa nga n'engalabi evuga.
Kimera ne munne bwe baamala okunywa ku mwenge Kimera n'asaba engalabi gye baali banywerako omwenge. Kidimbo bwe yalaba nga munne wa mutabani we engalabi agyagala nnyo teygirwisa n'agimuwa.
Engalabi yeyo Kimera gye yajja nayo okulya Obuganda. Na kaakano w'eri. Omtaka Kimoomera e Mmanze y'agikuuma. Ttimba ekubirwa wamu ne Mujaguzo Kawulugumo ne Namanyonyi.
Ku ngalabi Ttimba Abaganda kwe baggya olugero olugamba nti: "Ezitemwa okumu zaawukanya emibala".
Kubanga newankubadde ng'engalabi ya Winyi n'eya Kimera zatemwa mu muti gumu, naye kimera bwe yamala okuva e Bunyoro engalabi eyiye yavuganga bulala n'eya Winyi yavuganga bulala, Ekibira
engalabi ezo mwe zatemwa baakiyitanga Kataba, naye oluvannyuma baakyusa erinnya lyakyo ne bakituuma "Zitemwa-okumu". N'abawala Abenkerebwe babatuuma "Zaatemwa".
Edda ekibira ekyo baakikuumanga nnyo nga batya nti sikulwa ng'omulangira omulala agendayo n'atemayo enngoma ne yeefula Kabaka.
2. Okutuuka mu Buganda Semdyona yajja nga y'awala amaliba g'ensolo Kimera ze yattanga. Nga batuuse mu Buganda ekikondo ky'okuwalirako amaliba Sendyona yakisimba ku mutala Kapeeka.
Mu kifo ekyo we yasimba ekikondo na leero bayitawo "Kawalira".
Ssekabaka Kamaanya ye yajjuluza Abenkerebwe ekikondo ky'amaliba okukigya ku mutala Kapeeka ng'aguwadde Namasole we Nansikombi okusuulamu oluyina. Sendyona ekikondo bwe yakiggya e Kapeeka
n'akizza ku Mpakabula. Ssekabaka Ssuuna II ye yaggya ku Benkerebwe omulimu gw'obuwazi bw'amaliba n'aguwa Kiyini Owemmamba.
3. Abenkerebwe be baalasizangako ennyumba ya Nanzigu eyayitibwanga "Katalamo".
GANO GE MANNYA ABENKEREBWE GE BATERA OKUTUUMA NG'AG'EKIKA
ABALENZI
sendyona
Sekuwanda
Ssemugabi
Ssemitala
Bakyayita
Mujunga
Ssembogo
Bbanga
Mulumba
Kasansula
Sserungera
Ssemukaya
Mutweruka
Matumpaggwa
Lubanga
Mawagi
Kirimwa oba Kirima
ABAWALA
Nandyona
Nakuwanda
Namugabi
Namitala
Nakayita
Nakatemwa
Zaatemwa
Nakyazze
Ziribaggwa
Nattabi
Nabiruka
Nawagi
Nakabba
Nakkomo
Mbatunuulire
Omubala
"Nkerebwe nkulu, esima ng'eggalira".
Ebigambo byo wandiise: 483


c: text/html

text:
SSEKABAKA WALUGEMBE MUTEESA II
- 2013_7largeimg216_Jul_2013_130002300-703x422.jpg (64.11 KiB) kirabiddwa58 emirundi
Bannaalinnya be ba Lwantale ne Nakabiri Elizabeesi.
Omulongo we ayitibwa Musajjatawutta.
Ennyumba ye eyitibwa Muzibwazaalampanga.
Ejjembe lye liyitibwa Siimuwuune.
Bassaabalangira be baali Kayiima e Kkaaliiti, Kayima Mpadwa, Lukongwa ne Kayima.
Bakatikkiro be, be baali Wamala wa Mmamba, Nsibirwa wa Nvuma, Mikayiri Kawalya Kaggwa mutabani wa Sir Apollo wa Nseenene, Pawulo Kavuma wa Ngo, Mikayiri Kintu wa Ngo, ne
Jowaasi Mayanja Nkanji wa Mutima.
Bakadde be, be baali Dawudi Ccwa II ne Irene Drussila Namaganda wa Nte. Abengabi bamukaayanira era bagamba nti: Rev. Kayizzi yafuka kitaawe lwa Kumutwala Gayaza okusoma.
Kabaka bwe yamulonda okumuwasa, Rev. yali takyayinza kukyusa kyama ekyo. Kyokka Natoolo eyadda mu bigere bya Namasole ye mwana wa Rev. Kayizzi ggeregere.
Emyaka gye yafugira 22.11.1939-19.11.1969. Yazaalibwa 11.19.1924. Yasabirwa mu Kkanisa e Buddo so si Nagalabi mu 1940. Yalayizibwa n'atuuzibwa ku Namulondo nga 19.11.1942,
omwaka gwe yaviira e Buddo.. yaggya omukono mu ngabo nga 19.11.1969 e Bungereza nga wa myaka 45. Naye baamuwa butwa.
Amasiro ge gali Kasubi Nabulagala Kyaddondo.
Abazaana be, be ba:-
i) Damali Kisosonkole wa Nkima. Yazaala Dorosi Nnaamukaabya Nasoolo ne Katabaazi, ne Henry Kalemeera.
ii) Sarah Kisososnkole wa Nkima. Yazaala Kabaka Muwenda Mutebi 2 1993--
, ne Richard Walugembe Bamweyana. Damali ne Sarah baaluganda, baana ba Ssekkuuma Kisosonkolo.
iii) Keeti Kamulegeya, wa Nkima. Yazaala Sarah Kagere ne Agnesi Nabaloga.
iv) Catherine Karungu, Munankole Yazaala Dayana Teyeggala.
v) Winnie Keyihangwe, Mumbejja wa Nkole. Yazaala David Kintu Wasajja.
vi) Eseza Nambi wa Mmamba, Yazaala Kimera Mutebi Boogere ne Zaalwango Stiva.
vii) Lukanyamagulu wa Mpeewo, Yazaala Kateregga Habati.
viii) Eseza Bummenya yazaala Alice Zaalwango, Patrick Nakibinge ne Fred Ssuuna.
ix) Yazaala Mpologoma
x) Kagodo yazaala Naabanaakulya
xi) omumbejja w'e Tooro Kaako Rwanchwende yazaala Dinah Kigga Mukalukidi.
xii) omutoro Nesta Rugumayo, Yazaala Robert Kiweewa ne Kimera Masamba.
xiii) Lubuga yazaala George Ggolooba
xiv) Yazaala Masembe
xv) Eriyosi Nalwoga wa Mmamba, yazaala George Micheal Ndawula.
Muteesa yalya Obwakabaka nga 22.11.1939 ng'akyasoma Buddo nga wa myaka 15. Baalonda ba Lejenti basatu martin luther Nsibirwa, Katikkiro, Lawuli Kiwanuka, Mulamuzi ne Serwano
woofunira Kkulubya, Omuwanika. Oluvannyuma Kawalya Kaggwa yalya Obwakatikkiro era naye n'afuulibwa Lejenti okuva 1945 okutuuka 1948.
Kabaka yagenda okusoma e Bungereza n'aleka ba Lejenti nga be bafuga. Yakomawo okuva e Bungereza mu 1949, awo n'atandika okufuga Obwakabaka bwe obutereevu.
Mikayiari Kawalya Kaggwa yasooka kubeera mu Ggombolola ya mukiise e Bukakata Buddu, nga ye mukiise. Yazaala omwana omulenzi mu mukyala atali wa Mpeta.
Olw'obusomi teyakkiriza mukyala oyo kweraga nti yali amulinako ensonga. Era omwana oyo teyamuleeta mu maka ge kubeera na baana ba mukyala wa Mpeta. Yagulira mutabani we
oyo ettaka mayiro bbiri, era n'amugamba nti eby'obugagga bwe byonna yali abimuwadde nti era taddangayo kumulabako ewuwe mu baana be. Ekyo kyanyiiza nnyo abantu okweyisa
ekizungu. Omwana we bwe yafa, Kawalya mayiro yaziwa omukyala eyali nnyina w'omwana.
Bwe yalya Obwakatikkiro, Kawalya Kaggwa n'agenda ewa Gavana. Bwe yatuuka eyo, yasabayo kuwa Buganda mazzi na ttaala. Kino era nakyo kyanyiiza nnyo Abaganda, nti, "Yalema
okusabayo mayiro zaffe akenda ez'ettaka eryanyagibwa omuzungu, ate n'asaba ebintu bye twali tulina". Olwobukyayi bwe yali amaze okufuna mu bantu, baamuvumanga nnyo, era naye
n'asibanga abo abaamuvumanga. Bwe yava ku Bwakatikkiro, abantu bassa ekikkoowe, kyoka abantu ne basigala bamulinako ekiruyi. Abazungu baamuwa omulimu gwa kukulira ekitongole
ky'amasannyalaze ge yasaba asobole okubunyisa ettala mu kibuga. Wano omuyimbi we yamulengerera n'amuyimba ng'amulaga obukyayi Abaganda bwe baali bamulinako nti:-

robotstxt: allowed

filter: keep


text:
Saturday, April 13th, 2019
Nga 13 April 1955, Omuzaana Sarah Nalule Kisosonkole, yazaala omulangira Ronald Mutebi mu ddwaliro e Mulago. Leero lwegiweze emyaka 64 bukyanga Kabaka wa Buganda, Muwenda Mutebi II, azaalibwa. Abakungu be Mengo bategese omukolo ogw’okujjukira n’okujaguza ku lunaku Kabaka lweyazaalibwa, nga gwa kubeea ku ssomero eriyitibwa Ndejje Secondary School, e Ndejje mu Bulemeezi. Biki ebikulu ku bulamu
Tuesday, April 2nd, 2019
Nga 31 March 2019, Omulangira Richard Ssemakookiro, yeetaba ku mukolo gwa baana be ssomero lya Outspan Primary School Namulonge, mu Ggombolola ye Busukuma, Kyaddondo. Ssemakookiro e Namulonge yagendayo mu kiti kya mugenyi omukulu ow’omukolo ogwo, era guno...
Monday, March 25th, 2019
Nga 23 March 2019, BugandaWatch yakitegeera, okuva mu nsonda emu eyesigika e Mengo, nti baminisita ba Kabaka abapya, besunga nnyo okufuna emmotoka President Museveni zeyasubiiza okubawa, mu ndagaano eyekyaama gyeyakola ne Katikkiro Mayiga, okulemesa Kabaka Mutebi okuzza Katikkiro omulala mu bigere...
Monday, March 18th, 2019
Nga 11 March 2019, editor@bugandawatch yafuna obubaka bwa email okuva eri abantu 3 nga basaba wabereewo okubuliriza ku kyebayise “Enteekateeka ya Museveni n’omukazi Omuyitale okuzimba eddwaliro ery’okutundiramu ensigo, emitima, n’ebitundu by’omubiri ebilara okuva mu Baganda bebasse”. BugandaWatch yasobola mangu...
Sunday, March 17th, 2019
Nga 3 March 2019, omukulu w’ekika ky’Embogo, Omutaka Kayiira Gajuule, Fredrick Kasibante, era nga y’emukubiriza w’olukiiko lwa Bataka abakulu ab’obusolya mu Buganda, yatindigga olugendo olwamutuusa ku ttabi lya Kampala International University (KIU) erye Busenyi mu Ankole. Yali...
Sunday, February 24th, 2019
Nga 11 February 2019, editor@bugandawatch.com yafuna obubaka bwa Email eyaliko omutwe ogugamba nti, “Obudde bwebuziba, oluguudo oluyita mu maaso ga Masengere lufuuka mpuku ya babbi”. BugandaWatch yasitukiramu mbagirawo okubuliriza. Era, oluvannyuma lw’okwogera n’abantu abawerako mu Mengo, obujulizi...
Tuesday, February 12th, 2019
Nga 5 Febuary 2018, abasirikale abakuuma pulezidenti Museveni owa Uganda, bagaana ab’akakiiko akanonyereza ku mivuyo gyettaka, akakulirwa omulamuzi Catherine Bamugemereire, okulambula ettaka eriri e Mutungo mu Kyaddondo, eryogerwaako ng’eryabbibwa ku Ssekabaka Edward Muteesa II. Ettaka lino lyabibwa...
Wednesday, January 30th, 2019
Nga 20 January 2019, omu ku bakugu abatono ennyo mu kukuba pulaani z’ebizimbe (architects) mu Buganda, Mw. Jonathan Nsubuga, yasinziira ku mukutu gwa Bukedde TV, nagamba nti ekya Mengo okugaana okuta ssente ezetagisa y’ensonga lwaaki kizibu okukakasa...
Sunday, January 27th, 2019
Nga 16 January 2019, Abataka abakulu ab’obusolya mu Buganda, omwaali abo abalina obuvunaanyizibwa obw’ennono ku kuterekebwa ya ba Ssekabaka ba Buganda, bakyalako mu masiro e Kasubi Nabulagala. Abataka bakulembelwaamu Omutaka Mutesaasira, Keeya Mwanje Namuyimba, omukulu w’ekika ky’ego. Kiki ekyatutteyo Abataka? Ensonda...
Monday, January 14th, 2019
Nga 11 January 2019, Chancellor wa Muteesa I Royal University (MRU), omulamuzi Julia Sebutinde, yeyama okukwatirako abaddukanya yunivasite eno, okulaba nga efuna ebiwandiiko ebigitongonza (charter) nga July wa 2019 tanagwaako. Bino omulamuzi Sebutinde yabyogerera ku mukolo gw’okutikkira abayizi...


text:
Kkooti y’ensi yonna etuula e Hegue mu Netherlands ng’ekwataganidde wamu n’ekitebe kya Denmark wano mu ggwanga batongozza kaweefube w’okutuusa ebigenda mu maaso mu kkooti eno eri abantu abaakosebwa olutalo lwa Mawale Yosefu Kony.
Bw’abadde atongoza enteekateeka eno,omuwandiisi wa kkooti eno Herman Von Herbal ategeezezza nti kino basazeewo bakikole oluvannyuma lw’okumanya nti abataka abaakosebwa beetaaga okubigoberera n’okusingira ddala eby’eyaliko omu ku baduumizi ba Kony awozesebwa mu kkooti eno Dominic Ongwen.


text:
Bupoolo
Bupoolo (olupoolo: Polska), oba Bupolska oba Ripablik kya Bupoolo (olupoolo: Rzeczpospolita Polska), nsi e buvanjuba wa Bulaaya. E bugwanjuba Bupoolo erinayo booda ne Girimane, engulu ne Baltic Sea, Rwasha ne Lithueenia ebuvanjuba ne Belarus ne Yukrein ate ebukiikaddyo erinayo booda Slovakia ne Czech Republic.
- Awamu: 312,679 km²
- Abantu: 38,437,000 (2016)
Ekibuga[kyusa | edit source]
Abantu (2015)
Abantu[kyusa | edit source]
Website[kyusa | edit source]
- Commons Poland
Photos[kyusa | edit source]
Sukiennice Kraków


text:
Distance
distance calculator for the cities begins with oku in ng.
Okuidiemo, Okuzuwa, Okuvo, Okutukutu, Okutu, Okuta, Okuta, Okusubu, Okusikiri, Okurogba, Okuro, Okurike, Okurekpo, Okuovwori, Okuovu Inland, Okuovu, Okuotomewo, Oku Omoni, Okuokpokpor, Okuoke, Okuogholo, Okuodede, Okuobadjere, Okuo, Okunyeonu, Okunsolu, Okunron, Okun-owa, Okunola, Okunoh, Okuno, Okunmo, Okunkungi, Okun Isoku, Okuni, Okunegun, Okundi, Okunbiri, Okunaja, Okunade, Okumurutet, Okume, Okume, Okumbiri, Okuma, Okuloho, Okukuk, Okuku, Okuku, Okuku, Okuko, Okuje, Okuijorugu, Okuohorhe, Okugbe, Okugbaja, Okuetolor, Oku Enyi, Okuenebele, Okuemaife, Okuegba, Okuda, Okubushoyo, Okuedafe, Okubiyi, Okubiyi, Okubie, Okuba, Okuama, Okuabude, Okua, Okua, Okua, Oku, Oku, Oku, Okum, Okuejeba, Okun-ibese, Okuside, Okuna, Okutukutu, Okundara, Okuesi-oka, Okukukwu, Okurikang, Okurike-iwuru, Okum, Okum, Okuaro, Okunbongha, Okuku Lepuole, Okurigbo, Okuba Range, Okueka, Okumore, Okunigho, Okunoh, Okuagbaye, Okuodibo, Okuogbe, Okuechi, Okurobi, Okumude, Okuogume, Okuevue, Okuitaire, Okuokpokpo, Okuno, Okuruvu, Okurunoh, Okuighele, Okuokoko, Okuntu, Okuama Ii, Okungbene, Okurugbene, Okutoroeka, Okurugbene, Okuosi, Oku-obom, Oku Iboku, Oku, Okube Station, Okumemede, Okubutake, Okumbiri Camp I, Okumbiri Camp Ii, Okuta, Okuyonu, Okurike, Okuma, Okuku, Okuku,
ADS


text:
Ekiwandiiko#1 » Ssebaaseka 19th, 2018, 1:09 pm
BAKABAKA AB'OLUSE LWA TONDA
Bangi balowooza nti Ssekabaka Kato Kintu ye kabaka owa Buganda omubereberye. Kino si kituufu. Eggwanga lino Buganda lirina bakabaka ba nse 3:- Oluse olwokubiri lwe lwo olwa Kabaka Tonda eyalamula ensi eno okuva nga mu mwaka ogwe 400 okutuusa nga mu mwaka ogwe 420. Oluse lwa Kabaka Tonda lwalimu bakabaka 36. Lwakoma ku Kabaka Bemba eyalamula eggwanga lino okuva nga mu mwaka ogwo 1180 okutuusa nga mu gwe 1200.
Oluse olwo'kusatu lwe lwa Kabaka Kato Kintu eyalamula Obuganda okuva nga mu mwaka ogwo 1200 okutuusa nga mu gwo 1230. Oluse lwa Kintu lwatabulwatabulwa ku Ssekabaka Edward Muteesa II mu 1966. Ssekabaka Edward Muteesa II yalamula Obuganda okuva mu 1939 okutuusa lwe yaggya omukono mu ngabo mu Museenene nga guweza ennaku 19 mu mwaka 1969. Kumpi buli Muganda alindiridde entereera y'oluse luno nate. Tuli beeraliikirivu, Kyokka tukola era tusaba nnyo Mukama Nnantalemwa eyatuddiza Obwakabaka abulunngamye.
1. KABAKA TONDA (400-420)
Yatumibwa Lubaale Katonda okutondawo emirembe mu nsi Muwawa. Olubiri lwe lwali Busomba (Mbaale, Mawokota). Yaziikibwa Tonda mu Mawokota.
Akuuma obutaka bwe e Busomba ye Nkuuyi ow'Emmamba eya Nnankere. Oluvannyuma nga bazimbye ekiggwa kya Kibuuka Omumbaaale awo wennyini awaabeeranga olubiri lwa Tonda nga we wasalwa essubi eryasasirwa Kibuuka w'asula awaayitibwanga "omwaliiro". Nnamirembe omukazi omukulu owa Kibuuka nga y'aliggyiira.
2. KABAKA GGULU (420-442)
Mutabani wa Tonda. Lyamutuumibwa okujjukira "Lubaale Katonda eyasulanga mu ggulu" (mu Lubaale). Yazaala abaana 22 nga mwe mwali Mbaale, oluvannyuma eyafuuka Kabaka ne Kagulu eyamusikira. Yongerako ne Kisolo Maganda. Yasima oluzzi lwe ku kasozi Ssenene n'alutuuma Kadumya nga terusenwamu Munyoro. Kirowoozebwa nga mu mirembe gya Kabaka Nakibinge ow'omunaana mu luse lwa Kintu (1440-1490) oluzzi olwo lwali lukyaliwo kubanga mu kiseera ekyo Omunyoro n'Omuganda baali kabwa na ngo. Amasiro ge gali Ssenene era agakuuma ye Kiguli ow'Endiga.
3. KABAKA KAGULU (442-463)
Mutabani wa Ggulu. Omulongo we ye Kayuki (linnya lya jjajja w'Abakayozi). Kagulu yazaala abaana 15. Akuuma omulongo wa Kagulu ye Nasera ow'e Busera, wa Ndiga era ali Mbaale. Teyakyusa lubii era yaluleka Ssenene. Amasiro ge era gali Ssenene.
4. KABKA MBAALE (463-483)
Mutabani wa Ggulu era muto wa Kagulu. Yakuba olubiri lwe ku Kasozi Kulumba, awo e Mbaale. Omulongo we ye Mpugu. Omukuumi w'Omulongo ye Nnakatandagira, wa Ndiga. Yawangaala nnyo n'obulamu ne bumutama. Amasiro ge gali Kulumba.
5. KABAKA MUWANGA I (483-514)
Yakuba olubiri lwe e Nseke mu Mawokota nga oyise e Mpambire. Bangi nagunogujwa bakyamanyi Muwanga ow'e Nseke. Singa oyita mu kitundu ekyo bajja kukunyumiza bingi ku kabaka Muwanga.
6. KABAKA SSEGGULULIGAMBA ENJUBA TEGAANA (514-534)
Yakuba olubiri lwe e Mmende ku kasozi Kizibawo mu Busiro. ono amanyiddwa bulungi naddala abataka ab'e Mmende amasir ge we gali.
7. KABAKA NNABONGO (534-566)
Olubiri lwe yalukuba Nansana ku mutala Kabumbi mu Kyaddondoo. Abataka b'e Nansana bamumanyi bulungi. Yaziikibwa mu Lubiri lwe.
8. KABAKA WANGA I (566-604)
Olubiri lwe n'amasiro ge bbiri Katoolingo mu Busiro. Yasamirirwa n'aba lubaale wa maanyi. ku mirembe gya kabaka jjuuko owe 16 mu luse lwa Kintu (1670-1682) kigambibwa nti ku lusozi Bakka enjuba n'omwezi byalwana. Lubaale Wanga ng'ava e Buvuma ye yataasa n'awanga enjuba n'omwezi mu bifo byabyo. Kyoka nga omwezi bagutaddeko ebiwundu eby'amaanyi ennyo n'enkovu zikyalabika nagunogujwa.
Kuno kwali kusiikirizibwakwa njuba okwaliwo nga 30 mugulansigo 1680 okuva ku ssaawa 10:48 okutuusa ku ssaawa 10:55 ez'olweggulo. Okusiikirizibwa kwatwala eddakiika musanvu ne kitundu. Ekisipi ky'ekisiikrize kazigizigi kyali kiweza mayiro 170 ate nga buli luuyi lulina ekisiikirize kazigizigi eky'amaanyi ekiweza mayiro nga 2,915. [soma, VAN NOSTRAND'S SCIENCE ENCYCLOPAEDIA, fourth edition, (1968), 572-573].
Abamanyi eby'omu bwengula nabo bajja kukikakasa. Sijja kugenda wala mu bya mu bwengula. Eby'omu bwengula oyinza okubisanga mu kitabo kyange " THE NEW KIGANDA MATHEMATICAL SYSTEM FOR ASTRONOMICAL CALCULATIONS". Kyo kibala eby'omu bwengula ne kiva ne mu solar system eno gye tulimu. Tewali Kirema kulaba mu Luganda mu solar system nga weyambye ne system yange yadde atoms eziri mu solar system yonna.
9. KABAKA GOOGOMBE (604-635)
Yakuba olubiri lwe ku lusozi Kimwanyi mu Kyaddondo. Abataka b'ekitundu ekyo bangi bamumanyi. Amasiro ge gali Kimwanyi.
10. KABAKA BISIRIBA (635-653)
Yakuba olubiri lwe e Kimoggo mu Busiro kumpi n'e Bakka. Yaziikibwa mu lubiri lwe sso ate kiyinzika nga yazimbayo n'olulala lu kasozi Ssessiriba.
11. KABAKA MUNTU (635-677)
Yakuba olubiri lwe e Kiwawu (Bwera) mu Busujju. Amasiro ge gali Kiwawu
12. KABAKA BUKULU (677-693)
Mutabani wa Kabaka Muntu. Teyasengula lubiri lwe. Era mu lubiri olwo olw'e Kiwawu mu Busujju mwe yaziikibwa kumpi ne kitaawe Muntu.
13. KABAKA MUSISI GINGA OMUTENGAGGULU (693-714)
Yakuba olubiri lwe e Zzinga; abalala bagamba nti mu nnyanja Nnalubaale. Oluvannyuma yafuulibwa lubaale; nagunogujwa bakyamuyisa nga lubaale. Bagamba nti asomoka (alinnya ku mutwe). Bangi bamumanyi nga "Omutengaggulu", omuntu alwadde omusujja ogw'ekitengo oba nga "Musisi" ayita. Kyokka abamu babuusabuusa olubiri lwe oba lwali Zzinga oba walala. Ye yazaala Kabaka Wakibi ne Kabaka Kkonge.
14. KABAKA WAKIBI (714-730)
Kabaka Musisi ng'afa yalaamira mutabani we omuto Wakibi okusika. Kyokka nga tebaagalana ne mukulu we Kkonge eyalulunkaniranga okulya Obwakabaka. Oluvannyuma Kkonge yagoba muganda we ku bwakabaka. Wakibi yaddukira Ssese. Kino kyongera okukakaasa nti olubiri lwa Musisi lwali Zzinga sso si mu nnyanja Nnalubaale.
15. KABAKA KKONGE (730-759)
Nga amaze okugoba muganda we ku bwakabaka, yasigala mu lubiri lwa kitaawe e Zzinga. oluvannyuma yava e Zzinga n'alukuba e Kkonge mu Mawokota. Okuva olwo ekyalo (ekifo) ne kiyitibwanga Kkonge olw'okubeera Kabaka Kkonge. Amasiro ge gali ku lusozi Kkonge awaali olubiri lwe.
16. KABAKA SSEMWEZI MAGANDA (759-818)
Mutabani wa Kkonge. Teyafuna lubiri. Yazaala Kabaka Wanga Kiwanuka oba Wanga II. Yaziikibwa kumpi ne kitaawe Kkonge.
17. KABAKA WANGA KIWANUKA OBA WANGA II (818-830)
Mutabani wa Ssemwezi. Naye teyasengula lubiri. Kirowoozebwa ng'amasiro ge gali kumpi n'aga kitaawe Ssemwezi ne jjajjaawe Kkonge. Yafuulibwa lubaalewa laddu.
18. KABAKA MIRIMO (830-843)
Kitaawe ye Wanga Kiwanuka. Olubiri lwe yalukuba Ndejje mu Kyaddondo. Oluvannyuma yafuulibwa lubaale.
19. KABAKA LUBANGA I (843-880)
Yali mutabani wa Kabaka Mirimo. Tekikakasibwa nti yakuba olubiri olulwe olwawufu ku olwo kitaawe lwe yaleka.
20. KABAKA NNAMUWALA GGULU (880-903)
Ono yakuba olubiri lwe ee Kawunga ku lusozi Mukono mu Kyaggwe. Amanyiddwa bulungi abataka abawerako mu kitundu ekyo. Kirowoozebwa nga yali mutabani wa Kabaka Mirimo.
21. KABAKA MUGERERE (903-915)
Yakuba olubiri lwe ku lusozi Nnamusa mu Kyaggwe nga oyise e katoogo n'e Waggala. Yali mutabani wa Kabaka Nnamuwala. Amasiro ge gali Nnamusa.
22. KABAKA LUBANGA II (915-930)
Mutabani wa Kabaka Nnamuwala ate muto wa Mugerere. Teyakyusa lubiri naye yasigala mu lwa Kabaka Mugerere olw'e Nnamusa. Ejjembe lya Lubanga lyali limanyiddwa "Lubanga". Sso nno ejjembe Lubanga ennaku zino limanyiddwa ng'ejjembe ly'e Bululi ekkulu. Kiyinzika nga ab'e Bululi be baaliggya mu lubiri lwa Kabaka Lubanga.
23. KABAKA MULINDWA MUSAJJALINDWANGABO (930-941)
Mutabani wa Lubanga. Tetumanyi bulungi gye yazimba lubiri lwe. Naye kye tumanyi obulungi bwe buzira bwe obwali butayogerekeka. yawangula ebitundu bingi ebyali byetoolodde ensi Muwawa. Kuno mpozzi kwe kwava Abanyoro okumufuula omu ku Balubaale baabwe abakulu (Lubaale Mulindwa). Akatabo Uganda Journal, (March 1959) vol. 23 No. 1, olupapula 38, Kabaka Mulindwa kamwogerako nga "Omuzira Mulindwa (the hero Mulindwa).
24. KABAKA BUKADDEBUKOMA (941-960)
Yazimba olubiri lwe e Nnaggalabi (Buddo) mu Busiro. Yazaala abaana basatu. Lukenge, Beene ne Mukama. Bonna oluvannyuma baafuuka Bakabaka. Amasiro ge gali Nnaggalabi.
25. KABAKA LUKENGE SSENKULE (960-972)
Ye yasikira kitaawe Bukaddebukoma. Yasigala mu lubiri lwa kitaawe e Nnaggalabi. Amasiro ge gali Nnaggalabi.
26. KABAKA BEENE (972-993)
Lukenge bwe yafa, muto we Beene n'asikira Obwakabaka. Olubiri lwe yalukuba mitwebiri (obusozi bubiri) Bulondo. Awo kwe kuyitawo Mitwebiri egimaamiddwa olubiri lwa Beene. Kabaka Beene nga tayagala kukwata ku bibye. Buli kintu nga kiriko omuntu omwawufu akikwatako era akirabirira. Okwo kwe kwava enjogera ekyaliwo na buli kati nti, "tokwata ku bintu bya Beene" oba "Bino bya Beene", n'endala ezifaanana zityo. Amasiro ge gali Mitwebiri, Bulondo mu Busiro.
27. KABAKA MUKAMA (993-1011)
Beene bwe yafa, muto we Mukama kwe kumusikira. Olubiri lwe yaluzimba Katoolingo mu Busiro. Amasiroo ge era gali Katoolingo.
28. KABAKA KYEBAGABA (1011-1022)
Mutabani wa Mukama. Yakuba olubiri lwe e Nnaggalabi (Buddo) nga Bajjajjaabe Lukenge ne Bukaddebukoma. Wanno oluvannyuma waafuuka nfo za mbiri mu ddala eza Bakabaka ab'oluselwa kabaka Kintu. Amasiro ga Kyebegaba era gali Nnaggalabi.
29. KABAKA BAZUNGA (1022-1040)
Ono ye mutabani wa Kyebegaba omukulu (Kiweewa). Naye yasigala mu lubiri lwa kitaawe e Nnagalabi.
30. KABAKA LUKIIKO (1040-1050)
Ye yali omwana omukulu (Kiweewa) owa Bazunga. Naye yatuulira ddala mu Nnagalabi. Yazaala abaana bangi. Omu ku bo omukulu nga ye Mutimbwa era ye yamusikira. Amasiro ge nago gali Nnagalabi.
31. KABAKA MUTIMBWA (1050-1070)
Yali mwana muggulanda wa Kabaka Lukiiko. Naye yasigala mu lubiri lwa kitaawe ne bajjajjaabe e Nnagalabi.
32. KABAKA KIMALEMPAKA BUKULU (1070-1120)
Kitaawe ye Kabaka Mutimbwa gwe yasikira. Kimalempaka yayawukana ku kitaawe ne bajjajjaabe abaali bakubye enfo e Nnagalabi. Ye olubiri lwe yaluzimba Ttumbaali mu Busiro. Yali mufuzi mulungi nga tafubutula bigambo. Bwe waabangawo akasambattuko, ng'asirika; mpozi kwe kumutuuma oba okwetuuma erya "Kimalempaka". Ono ye jjajja w'Abemmamba Kakoboza eya Nnankere. Amasiro ge gali Ttumbaali. Yawangaala nnyo n'okuwutta n'awutta. Yalaba akoooye nga tannawutta entebe y'obwakabaka n'agivaako ng'agenderedde n'agirekera muto we Ntege Nalusiri Buganda. Kabaka Buganda yalamula nga ne mukulu we Kimalempaka Bukulu akyaliko.
33. KABAKA NTEGE NALUSIRI BUGANDA (1120-1140)
Kabaka Kimalempaka Bukulu bwe yalaba ng'akaddiye nnyo Obwakabaka n'abuwa muto we Ntege Nalusiri Buganda alamule mu kifo kye. Buganda naye teyagaana n'alamula ensi Muwawa nga ne mukulu we Bukulu akyaliwo.
Kabaka Kimalempaka Bukulu bwe yafa abataka baayita Kabaka Buganda okugenda e Ttumbaali abikke akabugo ku mukulu we ng'akalombolombo ak'okusikira Obwakabaka. Ntege Buganda yagaana ng'agamba nti "Ndi Kabaka, mukulu wange Obwakabaka yabumpa akyali mulamu, era nze nnamula, n'olwekyo tewali nsonga endeeta nga Kabaka ate okubika akabugo". Abataka baawuliriza ne balaba nga Buganda mutuufu.
Abataka kwe kuyita Nankere Kiwuttakyasooka I agende abikke akabugo ku kitaawe olw'okutuukiriza akalombolombo ako akaali katalekeka. Bw'atyo Nankere Kiwuttakyasooka n'abikka akabugo ku kitaawe Bukulu. Olwo n'asikira omusaayi ate kitaawe omuto Ntege Nalusiri Buganda n'asikira Obwakabakaobw'ensi Muwawa.
Olw'okulongoosa obulungi omukolo abataka baasaba Nankere Kiwuttakyasooka okukakasa Ntege Nalusiri Buganda ku Bwakabaka ng'amusumikira ng'amutala n'ejjoba (nga Nankere lye yalina). Yaddira engugu (engule) gye baali bamutikidde olw'okubbikka akabugo ku kitaawe Bukulu n'agitikkira Buganda okumukakasa ku Bwakabaka. Nankere yasooka kuggyetikira n'agyeggyako n'agitikkira Buganda. Nankere ye yaleeta ebiwu ebikadde n'ebintu ebimu ebyali ebya kitaawe Bukulu bye yakozesanga.
Kabaka Ntege Buganda yakolerwa ebiwu ebirala ebiggya.
Wano we waava akalombolombo aka Nankere okukakasa n'okulangirira alidde Obuganda okuba Kabaka. Era Nankere y'omu ku bataka abatafukaamirira Kabaka.
Ekimu kubisolo KAbaka Ntege Buganda Nalusiri by'ataayagala lye ffumbe olw'enkula yaalyo n'okuwunya akafumbe. Sinakindi nga bwe yaliryako lyamukola bubi. Okuva olwo n'ataliryanga era n'alayira nti: "Abaana bange boona n'abazzukulu tewabanga alya Effumbe" mu ngeri y'emu n'ekikere kyamutama olw'enkula n'enkaaba yaakyo. Ako ke kaba akabbiro.
Kabaka Ntege Buganda olubiri lwe yaluzimba Kazo kumpi ne Jjinjja Kalori mu Kyaddondo, sso si Ttumbaali mu Busiro kubanga mukulu we Kimalempaka Bukulu yali akyalulimu nga tannafa. Mukulu we Bukulu ng'amaze okufa Kabaka Buganda olulwe yaluggya e Kazo n'alukuba e LUNNYO (Entebbe-LUNNYO) mu Busiro.
Mukulu we Kimalempaka Bukulu naye yali mufuzi mulungi nga tafubutukira nsonga, yasookanga kusirika n'azekkaanya. Ekyo Bukulu kye kyamutuumya KIMALEMPAKA (kusirika). Muganda we Ntege Buganda yamutendekera ddala bulungi mu kwekkaanya ensonga ne mu kulunngamya abantu mu mirembe okutuusiza ddala lwe yamuteera Obwakabaka ye ng'alaba akaddiye.
Kabaka Ntege Nalusiri Buganda y'omu ku bakabaka ab'oluse lwa Tonda abaasingira ddala okufuza amagezi, obwenkanya n'emirembe. Abantu baamwagala nnyo era n'aba mututumufu olw'enfuga ye ennungi. Kabaka Buganda ye jjajja w'Abamafumbe. Mutabani we Ntege Walusimbi yasenga ku lusozi KISIRIKIKADDE (Baka) mu Busiro gye yamusimbira omutuba, era ye mukulu w'Akasolya k'Effumbe.
Amasiga g'Abamafumbe gali asatu:
1. Bakka mu Busiro ewa Walusimbi era ke Kasolya.
2. Lwanga mu Mawokota ewa Magunda.
3. Bulamba mu Bulemeezi ewa Ssempala. Eryandibadde eryokuna lye lya Nakku e Gganda mu kitooke. Kyokka mu mpisa z'ekiganda omukazi taba mukulu wa ssiga. Naye nagunogujwa Nakku muntu mukulu nnyo, ye omulimi omukulu owe Buganda. Ng'olumbe lwa Kabaka lumaze okwabizibwa Nakku y'atema enkumbi mu luggya nga bw'alangirira nti "Olumbe lwa Ssekabaka luwedde okwabya, muddeyo eka mulime.
Mu mpisa, omumbejja kibwa oba omulangira Ssembwa, Kimbwa oba omulangira Ssembwa ow'omu ssiga lya Magunda y'alina obukumu (obwannannyini, obuyinza) obw'okukuumanga amasiro ga Jjajaabwe Ssekabaka Ntege Nalusiri Buganda e Lunnyo.
Ensi eno okuyitbwanga "BUGANDA" n"eva ku lya "MUWAWA" ne bannansi okuyitibwanga "ABAGANDA" ne baava ku kuyitibwa "ABALASANGEYE" byava ku Kabaka Buganda. byajja bwe biti:
Kabaka Bemba ow'asatu mw'omukaaga mu luse olwo olwa Kabaka Tonda yali Kabaka mubi nnyo. Yakaabya abantu akayiyirigombe ne baagala okumuggya ku bwakabaka bamusikize omulangira omulala. Ekyo bwe yakitegeera n'atandika okutta abalangira be yali alowooza okumusikira, kyokka yabattanga mu mankwettu. Olwo kwe kumuyitanga "OMUSOTA". Abalangira abasinga obungi baddukira Ssese nga bwe bagamba nti tudduke si kulwa ng'omusota gutubojja (Kabaka Bemba atutta ekimomozo).
Mu kiseera ekyo ne Kintu mwe yatuukira mu nsi Muwawa, n'atabaala Bemba. Abalasangeye bangi bamwegattakomu lutalo ssinziggu olwo. Kabaka Bemba baamuwangula n'okumutta ne bumutta nga bamuttira e Nnagalabi (Buddo) mu lubiri lwe.
Mu sanyu eringi, mu ntujjo ey'ekitalo ne mu mizira emiyitirivu KAto Kintu Abalasangeye baamufuula Kabaka waabwe. Abantu baatoowolokoka nga bwe bagamba nti "KATI EMIREMBE GIZZEEWO NGA KU KABAKA BUGANDA".
Omuntu bwe yabuuzanga munne nti "MIREMBE, oli ng'addamu nti "EGYA BUGANDA". Okuva olwo MUWAWA n"eyitibwanga BUGANDA (ensi ey'eddembe). Ate ABALASANGEYE ne bayitibwanga Abaganda (abantu ab'emirembe).
34 KABAKA NNAMUSERA (1140-1160)
Muganda wa Kabaka Ntege Nalusiri Buganda Olubiri lwe yaluzimba ku lusozi Nnamusera mu Busiro nga oyise e kisimbiri. Kirowoozebwa nga olusozi olwo lwalina erinnya ddala naye erinnya eryo lyakyusibwa kubanga Kabaka Nnamusera kwe yali azimbye olubiri lwe. (Olusozi lwa Kabaka Nnamusera). Amasiro ge era gali lu lusozi olwo.
35. KABAKA MUDANDALI (1160-1180)
Mutabani wa Kabaka Nnamusera. Olubiri lwe yaluzimba ku lusozi Nnagalabi mu Busiro. Amasiro ge gali ku lusozi Nnagalabi
36. KABAKA BEMBA (1180-1200)
Yali mutabani wa Kabaka Mudandali. Yasigala mu lubiiri lwa kitaawe e Nnagalabi (Buddo). Ye Kabaka eyasemba mu luse lwa Tonda. Yanyaganga ebintu by'abantu ng'abattira obwereere, n'ababonyabonya. yali wa nkwe nnyo.
Kintu yamutabaala n'amutta mu mwaka nga ogwa 1200. Kintu kwe kuba Kabaka omubereberye ow'oluse oluggya olulwe olwokubiri.
Ebigambo byo wandiise: 2418


text:
- Mar. 30, 2019
-
KAWEEFUBE W'OKUMALAWO OBUTAMANYA KUSOMA NA KUWANDIIKA AKAKIIKO KAMUTUTTE MU AMERIKA
Akakiiko ka Luganda/ Lusoga/ Lugwere Vehicular Cross-border Language Commission kataddewo enkolagana n’ebibiina mu nsi yonna ebitakabana okumalawo obutamanya kusoma na kuwandiika mu bantu naddala mu baana.
Enkolagana eno yatongozeddwa mu lukung'aana olwamaze ennaku ebbiri 28 ne 29 March 2019, mu Washington DC mu Amerika nga lwatuumiddwa ‘Literacy Partners Summit’ olwategekeddwa era ne lutuula ku kitebe ky’ekibiina kya Results For Development (R4D) abaawomye omutwe mu nkolagana eno.
Ebibiina ebiri mu nkolagana eno bimaze emyezi 11 nga bitegeka ebintu eby’enjawulo ebineeyambisibwa mu kaweefube w’okumalawo obutamanya kusoma na kuwandiika nga mu bino mulimu enkola eyinza okukozesebwa okusikiriza n’okuyamba abazadde okufaayo, okulondoola n’okwagazisa abaana okuyiga okusoma n’okuwandiika nga batandikira awaka, bagende okutuuka okugenda ku masomero nga baliko we batuuse.
Ebirala mulimu enkola eneeyamba ebibiina bino okumanyisa abantu abatali bamu bye bikola, enkola eyamba abasomesa okwekenneenya bye beeyambisa okusomesa abaana okuyiga okusoma n’okuwang'ana amagezi, enkola eneeyamba okuyingiza tekinologiya mu kuyigiriza okusoma n’okuwandiika n’ebirala.
Akulira akakiiko ka Luganda/ Lusoga/Lugwere Margaret Nankinga bwe yabadde ayogera mu lukungaana luno mu Washington DC, yalaze obukulu bw’okutandikawo mu masomero ebibiina abayizi mwe beegattira ne basoma ebitabo ebibanyumira era ne bavuganya ne mu kuwandiika obugero n’obuboozi obuyiiye nga bali mu bibiina bino ebimanyiddwa nga ‘readers/ writers’ clubs. Nankinga yagambye nti kino kyakunyweza okuyiga okusoma naddala mu nnimi ennansi ezeeyambisibwa mu kusomesa okuva mu P.1 okutuuka mu P.3 olwo ne bwe bagenda mu bibiina ebirala nga ne basigala nga bakaza okuzisoma n’okuziwandiika nga bayita mu bibiina bino. Ebibiina tebikoma ku kuyamba kunyweza n’okukaza ennimi ennansi naye era biyambako mu kuyiga Olungereza abaana lwe baba bakozesa mu kusoma.
Nankinga yategeezezza abaabaddewo obukulu bw’ennimi ennansi mu kuyigiriza okusoma n’okuwandiika bwe yabagambye nti abaana bakaluubirirwa nnyo bwe batandika okuyiga okusoma mu nnimi ze batamanyi era ze batakozesa waka. Abantu 100 okuva mu bibiina 20 eby’enjawulo be bali mu kaweefube ono era olukung'aana luno olwabadde mu Washington DC lwetabiddwaamu ebibiina eby’enjawulo ebyegasse mu nkolagana eno, okwabadde abategesi Results For Development, Beyond The Classroom, World Reader, Oneness Family Montessori school, Aga Khan University, Open Learning Exchange Ghana, USAID, World Vision, ReadABookNigeria Initiative, Cell-ED, Literacy4All n’ebibiina ebirala.
Abeetabye mu lukung'aana baayanjudde enkola ez’enjawulo ze babadde bakolako okumala emyezi 11 era ne beeyama bwe bagenda okwegatta mu nkola y’okuzimanyisa abantu n’okuzibunyisa zibe nga zikozesebwa okumalawo obutamanya kusoma na kuwandiika.
Leero mu nsi yonna, abantu abakulu obukadde 750 tebamanyi kusoma na kuwandiika ate ng’ekiruubirirwa ky’Amawanga Amagatte eky’okussaawo enkulaakulana eya nnamaddala omwaka 2030 we gunaatuukira eruubirira okulaba ng’abavubuka n’abantu abakulu abawerako bafuna obumanyi obwetaagisa mu kusoma n’okuwandiika awamu n’okubala.
Ebyayogeddwa bisange ku:
https://drive.google.com/drive/u/0/folders/13M26Qyc_vkfYfN10HeoC9lFHlI0qZ_UZ
Akakiiko kalaze ebintu17 ebyetaaga okugobererwa mu mpandiika y'Oluganda
Akakiiko ka Luganda/ Lusoga/ Lugwere kalaze ebintu ebikulu 17 ebyetaaga okugobererwa mu mpandiika y’olulimi Oluganda. Bino bibadde mu musomo ogukwata ku mpandiika y’ennimi za Afirika ttaano ogwategekeddwa akakiiko ka African Union ak’ennimi akayitibwa African Academy of Languages (ACALAN). Akakiiko kaalaze nti okuva empandiika y’Oluganda entongole bwe yakkaanyizibwako mu mwaka gwa 1947, kati gy’emyaka 71, ebintu bingi ebizze biyingizibwa mu mpandiika y’Oluganda ng’ebimu biva mu bigambo ebigenda biyingizibwa mu lulimi olw’amagezi ag’ekikugu agayingizibwa mu bulamu bw’omuntu n’ebirala nga biva ku bayigirize abamu abalowooza nti empandiika entongole yandibaddemu ebikyusibwamu.
Mu musomo ogwategekeddwa ACALAN ku kukkaanya ku mpandiika y'ennimi; Oluganda, Kiswahili, Kinyarwanda/Kirundi, Malagasy ne Somali, bannakakiiko ka Luganda/ Lusoga/ Lugwere nga beegwattiddwaako Mw. Bakaye Lubega ow’ebyobuwangwa mu mukago gw’amawanga g’obuvanjuba bwa Afirika ne Muky. Ruth Muguta okuva mu Minisitule y’Ekikula ky’abantu, eyabadde omutunuulizi. Baavuddeyo n’ebintu ebikulu 17 ebirina okugobererwa mu mpandiika y’Oluganda entongole.
Ku lw’akakiiko, omuwandiisi waako Ssaalongo Andrew Kaggwa yategeezezza abeetabye mu musomo guno nti nga tuleeta enkyukakyuka mu mpandiika y’ennimi tulina okwegendereza obutazza nnimi zino mabega mu biwandiike bye zirina ne mu muweondo gw’abantu abasobola okuzisoma n’okuziwandiika kubanga enkyukakyuka ezimu zifuula ebiwanddike ebyawandiikibwa edda okuba nti tebikyakola n’eyali asobola okusoma olulimi olwo ate n’alemwa okulusoma.
Mu bintu 17 akakiiko bye kanokoddeyo mulimu ensengeka y’ennukuta za walifu, empandiika y’ennukuta ebbiri ezifaanagana n’ezitafaanagana, okulaga enzika n’ennyambuka y’amaloboozi, empandiika y’ebigambo ebiggyiddwa mu nnimi endala n’ebirala ntoko.
Lipoota ku bintu bino 17 yaweereddwa abakulu mu ACALAN nga n’oluvannyuma akakiiko kagenda kuyita abakugu b’Olulimi Oluganda babyogereko nga tebinnabunyisibwa mu bakozesa olulimi luno bonna. Ebyatuukiddwaako byesigamiziddwa ku mpandiika y’Oluganda entongole eya 1947.
AU etaddewo wiiki y'ennimi za Afirika
Ng’afundikira omusomo guno ogwamaze ennaku essatu ku wooteeri ya Speke Resort e Munyonyo, Ssaabawandiisi wa ACALAN, Dr. Dampha Fafa Lang yagambye nti ennimi za Afirika zeetaaga okugunja ebigambo by’amagezi ag’ekikugu aga ssaayansi ne tekinologiya, Abafirika basobole okugakozesa okweggya mu bwavu. Yagambye nti omukago gw’amawanga ga Afirika (AU) gutaddewo wiiki okuva nga January 24- 31 okuba wiiki y’ennimi za Afirika nga yaakweyambisibwa okunyweza ebyakkaanyizibwako African Union okutumbula ennimi za Afirika n’ebyobuwangwa.
Minisita alangiridde ennimi 4 ezigenda okukulaakulanyizibwa nga ennimi z'eggwanga mu Uganda
Minisita w'eggwanga o'wEkikula ky'abantu, Muky. Peace Mutuuzo alangiridde ennimi nnya Uganda z'egenda okukulaakulanya zibe ennimi z'eggwanga (National languages). Ennimi z'alangiridde kuliko Oluganda, Runyakitara, Luo, ne Kiswahili. Bino Minisita abirangiridde bw'abadde aggulawo omusomo ogukwata ku mpandiika y'ennimi ennansi ttaano omuli Oluganda, Olusomaali, Kinyarwanda/Kirundi, Malagasy ne Kiswahili.
Minisita ategeezezza wadde nga twagala enkolagana ennungi n'abantu abalala naye ate tetuyinza kwebalama kukkiriza kye tuli. Yategeezezza nti ebyobuwangwa bwe buwonero bwa Afirika. Yagambye kyennyamiza okukulaakulanya ennimi z'abalala ne tusuulirira ezaffe. Yategeezezza nti tulina amawanga 65 mu Uganda n'ennimi ez'enjawulo naye eggwanga lisazeewo likulaakulanye ennimi nnya okusooka n'endala zigoberere. Yagambye nti ennimi endala nnyingi eziyingira mu nnimi zino ennya ezaalondeddwa. Yalaze obwetaavu bw'okukola etteeka erifuga ennimi (National Language Policy) ng'ekyetaagisa z'ensimbi okukola kino.
Yagambye nti alina essuubi nti Afirika erituuka n'esalawo okukozesa olulimi lumu.
Minisita yayaniriziddwa akulira akakiiko k'ebyennimi aka African Union akayitibwa African Academy Of Languages (ACALAN), Dr. Dampha Fafa Lang amutegeezezza obukulu bw'okutumbula ennimi za Afirika ennansi kubanga Afirika teyinza kukulaakulana okuggyako ng'eyita mu nnimi zaayo. Yategeezezza nti ennimi zino okukola omulimu guno obulungi zeetaaga okuzimba ebigambo by'amagezi ag'ekikugu aga ssaayansi tekinologiya namalala.
Eyakiikiridde omukago gw'amawanga g'obuvanjuba bwa Afirika, Mw. Bakaye Lubega yayogedde ku bukulu bw'olulimi Oluswayiri nga olulimi olugatta omukago gw'obuvanjuba bwa Afirika n'asaba Gavumenti mu kitundu kino zifube okulukulaakulanya wamu n'ennimi endala ennansi nga Oluganda olw'okutumbula enkulaakulana mu kitundu.
Ye akulira akakiiko ak'ebyekikugu mu ACALAN aka Assembly of Academicians, Polofeesa Sammy Chumbow yategeezezza nti okukkaanya ku mpandiika y'ennimi ekigendererwa kuwa nnimi zino busobozi zibe nga zisobola okukozesebwa mu byenkulaakulana ate n'okwongera okukendeeza enjawukana mu by'ennimi zibe nga zikozesebwa okugatta abantu mu Afirika.
Omusomo guno ogw'okumala ennaku essatu guli ku Speke Resort Munyonyo. Gwakuggalwawo ku Lwomukaaga.
LEARNING LUGANDA FOR ENGLISH AND KISWAHILI SPEAKERS
Luganda - English- Kiswahili Lexicon
BANNAKAKIIKO k'ebyekikugu aka ACALAN bali mu Addis Ababa okuteesa ku nkulaakulana y'ennimi ennansi eza Afrika. Oluteesa lwagguddwaawo Kaminsona w'ekitongole ky'embeera z'abantu mu African Union, Oweekitiibwa Amira El Fadir eyakiikiriddwa omubaka Olawale Majyegun. Kaminsona yakubirizza Abafirika okussa ku mwanjo ennimi zaabwe kubanga mwe bajja okuyita okuleetawo enkulaakulana ey'omuggundu mu Afrika. "Tuteekwa okukozesa ennimi zaffe okutondawo emirimu n'okuleeta enkulaakulana mu Afrika", bwe yagambye. Omuganyulo oguli mu lulimi gutondebwawo butondebwa era okuggyako kino nga kikolebwa tewali mateeka ganaayisibwa gajja kuwa bukakafu bwa nkomeredde nti zijja kukozesebwa.
Yawadde obweyamu ku lw'ekitongole ky'akulembera nga bwe kigenda okukola kyonna okuwagira ACALAN mu kaweefube w'okukulaakulanya ennimi za Afrika.
Oluvannyuma abantu abatali bamu okuva mu mawanga ga Afrika ag'enjawulo baayogedde kyokka nga bonna balina bye bafaananya omuli eky'okuba nti amawanga mangi mu Afrika tegalina nkola za ssimba ezassibwawo, okwesigamizibwa enkozesa y'ennimi (National language policy), buli lukya Abafirika abakozesa ennimi zaabwe ennansi beeyongera kukendeera, obwetaavu bw'ebiwandiike naddala ebyo ebikozesebwa mu masomero ebiri mu nnimi ennansi bweyongera ate ng'ebbula ly'ensimbi n'abantu abalina obusobozi okukulaakulanya ennimi zino nalyo ddene. Olutuula luno olwakubiriziddwa Pulof. Sammy Beban Chumbow okuva e Cameroon lufundikira nkya olwo waddewo olulala olw'akakiiko akafuzi aka ACALAN nalwo olujja okumala ennaku ebbiri.
AGAAKAGWAWO
- Feb. 21, 2017
-
Uganda ekuzizza olunaku lw'ennimi ennansi
Abazadde basabiddwa okuyigiriza abaana ennimi zaabwe enzaaliranwa, bagende okutuuka okutandika okusoma nga bawezezza waakiri ebigambo 500 bye bamanyi mu nnimi zaabwe kubanga bino bye bagenda okweyambisa mu kuyiga. Amagezi gano gaabaweereddwa amyuka kaminsona w'ebyenjigiriza Dr Tonny Lusambu ku mikolo gy'okukuza olunaku lw'ennimi ennansi ku Lwokubiri nga 21 February 2017.
Emikolo gino gyagguddwaawo minisita ow'ebyenjigiriza ebisookerwako, Muky. Rosemary Sseninde n'akubiriza abazadde n'abasomesa okunnyikiza ennimi enzaaliranwa kubanga gwe musingi abaana mwe batandikira okuyiga.
Emikolo gino egyabadde ku National Theatre gyetabiddwaako ne Minisita owa guno na guli Hajji Abdul Nadduli eyategeezezza nti Katonda yatutonda n'ennimi ez'enjawulo kubanga yali akimanyi bulungi nti y'entandikwa y'okumanya, era n'ategeeza nti omwana bw'ayiga olulimi lwe oluzaaliranwa kimuyamba okutegeera obulungi ebintu ebirala bingi mu nsi.
Emikolo gyaggaddwaawo Minisita avunaanyizibwa ku byobuwangwa mu Minisitule y'Ekikula ky'abantu, abakozi n'okutumbula embeera z'abantu, Mukyala Peace Mutuuzo naye n'anyweza obukulu bw'ennimi ennansi era n'akuutira abasomesa obutabonereza baana olw'okwogera ennimi zaabwe. Emikolo gyabadde gitambulira ku mulamwa ogugamba nti: Okutumbula okukozesa ennimi enzaaliranwa mu byenjigiriza olw'enkulaakulana y'eggwanga". (Laba ebirala ku muko gw'emikolo gyaffe).
- June 25, 2015
-
AKAKIIKO KAGGUDDEWO EBIBIINA BY'ABASOMI B'EBITABO MU MASOMERO ABIRI E JINJA


text:
Ekiwandiiko#1 » Ntenvu 30th, 2017, 7:21 pm
Aboomusu bagamba nti baava Ssese. Jjajjaabwe ye BUKULU, naye erinnya kitaawe wa Bukulu terimanyiddwa bulungi. Awo olwatuuka Muyingo ne muganda we Nkalubo ne mwannyinaabwe Nasseggye, ne bagoba e Luubu mu Mawokota mu mwalo gwa Kikomeko oguyitibwa Buvumbo. Bwe baamala okugoba ku lukalu ne bagenda basenga Kikomeko. Kikomeko teyabalwisa n'abawa omutala Ssama ne bazimba okwo. Okuva olwo n'okutuusa kaakati obutaka bw'Aboomusu obukulu bwe bw'e Ssama e Luubu mu Mawokota.
Muyingo ne Nkalubo e Kkoome baalekayo muganda waabwe Kimuli era ye nagunogujwa ali Kkoome. Muyingo ne Nkalubo okujja ku lukalu nga Kabaka Ndawula (1700-1710) y'afuga Obuganda.
Nkalubo e Ssama yamalayo ekiseera kitono n'agenda asenga Kabaka Ndawula. Kabaka Ndawula yayagalanga nnyo okuyigga Ne Nkalubo olwasenga Kabaka n'atandiika okumuwerekeranga ng'agenda okuyigga.
NKALUBO NGA BWE YATANDIKA OMULIMU GW'OBWANNAMUSU
Lwali lumu Nkalubo n'agamba Mukama we nti:
"Kabaka tasaana kukyama nga mukopi, kirungi Kabaka abe n'ekinnya mw'akyamira, amakula gabikkibwengako."
Kabaka bwe yawulira ekigambo ekyo n'akisiima nnyo n'agamba Nkalubo amusimire ekinnya. Okuva olwo Nkalubo n'aba omusimi w'ebinnya bya Kabaka. Kabaka kyeyava awa Nkalubo n'ekifumu eky'okusimyanga ebinnya, Nkulabo n'akituuma erinnya "Kayiikuuzi". Era Kabaka yawa Nkalubo n'ekibanja mu maaso g'Olubiri lwe w'aba asinziiranga okulabirira ebinnya bye. Ku kitiibwa eky'okuyiyiiza Kabaka ekinnya ekikyamirwamu. Nkalubo kwe yayongera nate obuganzi bwe yafuna olw'okuwonya obulamu bw'omukyala Nakidde Luyiga Kabaka gwe yali alagidde okutta ng'alina olubuto lwa Kabaka Mawanda. Ekitiibwa kya Nkalubo kye yafuuna olw'obwesigwa n'okwagala okungi kwe yalaga Kabaka Ndawula,
Nakalubo yali musajja mukalabakalaba era nga muzira. Kabaka Mawanda yamuwa n'obwa Ssekiboobo ng'abugobyemu Mbaziira Owennyonyi.
Ate olwatuuka ku ludda lw'e Ntebe n'ebaayo abantu abaali baagala okujjemera Kabaka Mawanda(1740-1760). Kabaka bwe yabawulira n'agaba musajja we Nkalubo okubataabala. Nkalubo teyalwa n'abajeemula bonna. Kabaka okumwebaza kwe kumuwa n'obwami Obwassebuggwaawo okuba obw'obutaka bwe.
Ssebuggwaawo bwe yali ng'akyafuga ggombolola etwala ekibuga Ntebe, abantu kyebaava bagamba nti:
"Abuliira Ssebuggwaawo, asirika akira"
Kuba abantu abasinga obungi mu Ntebe bavaanga mu butaka bwa Ssebuggwaawo ate nga bangi Baamusu. Abagwira baalowoozanga nti Ssebuggwaawo tayinza kusalira bantu be misango kubasinga.
Omukulu w'Ekika ky'omusu ow'akasolya ye MUYINGO e Ssama.
AMASIGA G'EKIKA KY'OMUSU AGATUUKA KU MUYINGO
1.Ssebuggwaawo e Bunono (entebe) mu Busiro
2.Kimuli e Kkoome mu Kyaggwe
3.Nakayima e Kiruddu mu kyaggwe
4.Kabanvu e Kibanda mu Ssingo
5.Kikaawa e Kawoko mu Buddu
6.Kasonseka (Mugenzitazze) e Kanyanya mu Kyaddondo
AMANNYA GE BATUUMA MU MASIGA GONNA GE GAMU
Abalenzi
Senkumba
Bwami
Bukulu
Kaliba
Nsimbe
Zizinga
Nkalubo
Jagwe
Taamusange
Bulega (lusuku e Ssama)
Mulumba
Sbuggwawo
Lumala
Ssebyondya
Mbizzi
Kirembwe
Wadda
Nsawo
Kimuli
Abawala
Nankumba
Nabwami
Nasseggye
Nabankema (luzzi e SSama)
Mawemuko
Namagga
Nassuuna
Kimbowa
Nanjovu
Nabisubi
Najjinda
Lulyolyo
Waabadde
EMIRIMU GY'ABOOMUSU KU KABAKA
1.Ogw'Obwannamusu.
2.Kikaawa e Kawoko ye yakomaganga embugo za Kabaka kwe yatuulanga nga bamumwa enviiri.
3.Kabanvu ow'e Kibanda yayitibwanga KAYUNGIRIZI. Kayungirizi kabaka gwe yatumanga okunona abatabazi ng'amaze okulaba nti ekiseera kituuse abantu be badde. Embiro za cocce Kabanvu ze yaddukanga ng'agenda eri Omugambe ate n'okuzza amawulire eri Kabaka, ze zaamuyisa Kayungirizi.
OMUBALA
"Kivu kizze okuluma n'okutwalana."
Mukasa omwatikiirivu, Katikkiro wa Kabaka Muteesa 1 ne Mwanga 11, yali Waamusu. Mukassa baamuzala Ssama, Mukasa ye yatabaala olw'e Busongola ng'agabiddwa Kabaka Muteesa 1. Olutabaalo lw'e Busongola Mukasa yalutabaala akyali mu Bwappokino. Bwe yamala okulya Obwakatikkiro n'assawo enngoma y'Obwakatikkiro evuga nti:
"Sirukoma, ndulombojja olw'e Busongoa."
Kuba olutabaalo olwo lwatta Abaganda bangi nnyo! Naye tebaafa mafumu wabula baanywa amazzi g'ebiyanja by'omunnyu ne gabalwaza ekiddukano, ne bajja nga bafa.
Ekiyanja ekyasinga okubatta ab'e Busongola baakituuma n'erinnya "Nyabaganda"
Ebigambo byo wandiise: 584


text:
Ekiwandiiko#1 » Mukutulansanja 23rd, 2018, 5:00 pm
AKABBIRO: NKEJJE EYITIBWA KIYEMBA
Jjajja w'Ekika ky'Enkejje ye NKUUTU ow'e Namukuma mu Kyaggwe, naye omukulu waakyo ow'akasolya kaakano ayitibwa KIKWATA. Obutaka bwa Kikwata obukulu buli Namukuma.
Ebigambo by'Ekika ky'Enkejje bikyali bizibu okutegeera obulungi. Abenkejje tebabalirwa mu Bannansangwawo mu Buganda, so ate ne gye baava okugenda e Namukuma temanyiddwa
bulungi. Naye kiyinzika okuba ng'Abenkejje baali Bataka ba dda mu Bukunja okutuuka Ssekabaka Mawanda (1740-1760) lwe yabatuukako ng'agenze okuwangula Bukunja.
Kikwata agamba nti Ssekabaka Mawanda ye yaamutuuma erinnya erya Kikwata.
Awo olwatuuka Ssekabaka mawanda n'agenda mg'agoba muganda we Kabaka Kagulu. Kagulu bwe yayingira mu kitundu kye kyaggwe ekiyitibwa Kojja, Mawanda naye n'akiyingira.
Namaaba bwe yamala okutaasa Kagulu ne Mawanda, Mawanda n'alaga ku ludda lw'e Mpumu. Mawanda bwe yatuuka e Mpumu yasanga Nkuutu aleese abantu bangi okumulindirira.
Mawanda bwe yabuuza nti: Ani aleese abantu bano bonna?" Nkuutu kwe kuddamu nti: "Nze mbakutte".
Awo Kabaka Mawanda we yasinzira okutuuma Nkuutu erinnya erya "Kikwata"
Ebigambo bya Ssekabaka Kagulu bye byaleeta okutabukatabuka mu kika ky'Enkejje.
Kabaka Kagula bwe yamala okufiira e Kojja, mutabani we Omulangira Kyobe Ssematimba teyalwa n'asaabala ennyanja n'agoba ku kizinga Lwaje, Ku lusozi Nnganjo. Ku Lwaje
Kyobe Ssematimba kwe yafiira. Bwe yamala okufa mutabani we Kayemba n'amusikira.
Kayemba bwe yamala okusikira kitaawe n'ava e Lwaje n'agenda e Ntunda mu Kyaggwe, ng'ali n'oluwanga lwa jjajjaawe Kabaka Kagulu. Kayemba e Ntunda we yasinziira ne yeekweka
mu Kika ky'Enkejje.
Kayemba ng'atuuse mu Kyaggwe abantu erinnya lye baalikyamyako ne bamuyita Mayemba. Ekika ky'Enkejje bazzukulu b'Omulangira Kyobe Ssematimba baakirwamu nnyo era ne
bakifuulira ddala kyabwe ate nag be bakikulira. Bazzukulu ba Kyobe Ssematimba abamu, ekika ky'Enkujje baakivaamu ku mulembe gwa Ssekabaka Ccwa II. Ssekabaka Ccwa II ye
yakakasa omutuba gwabwe ogwa Kyobe Ssematimba ow'omu Bbuga, Busiro Naye mbu abalangira abamu baalemerayo mu Kika ky'Enkejje ate abalala baayingira mu kika ky'Empologoma.
AB'AMASIGA ABATUUKA KU KIKWATA
1.Ssekandi e Ggamba Kyaggwe
2.Kikanga e Lugala Kyaggwe
3.Kinyonyi e Kiziba Kyaggwe
4.Luminsa e Ssugu Kyaggwe
5.Kibanda e Bbulamazzi Kyaggwe
6.Kagiri e Butagaya Kyaggwe
7.Kabere e kikajja Kyaggwe
8.Luyima e Kkumbu Kyaggwe
9.Sserukundi e Bukasa Ssese
10.Kkaaya Buvuma
11.Nampunta e Mpuku Kyaggwe
Kikwata yeyali Ssekiboobo mu Mpingu ya Kabaka, nga y'afuga amaato ga Kabaka gonna agaali mu myalo gy'omu Bukunja ne mu Kojja.
AMANNYA G'ABENKEJJE
Abalenzi
Namatiwa (kibira e Namukuma)
Ssekandi
Lubuga
Luyombya
Mayemba
Abawala
Nalugo
Nalubuga
Nnakyobe
Abalangira okulwa mu Kika Ky'Enkejje balinga be baabuza amannya gaamu amalala ne wasigala ago gokka ge tulabye.
Omubala: "Kiiso kya Mbuzi" (Kirekerera omussi ne kitunuulira omubaazi).
Ebigambo byo wandiise: 425


text:
Toto Kids Festival egarukire! Na sente z’okusingura
ANDREW TUSHABE
Ekinihiiro ky’abaana ekirikukirayo okucamura n’okushemeza Burengyerwa-izooba yoona kigarukire.
Ekiivuru ky’abaana ekirikumanywa nka Toto Kids Festival kandi ekyatandikirweho akatabo k’abaana aka Toto omwaka oguhwaire nikiija kuba kiri Kakyeka ogundi omurundi omukihuumuro eki ebiro 13.05.2018.
Beitu ahamurundi ogu, Toto Kids Festival omuri Mbarara neija omumuringo ogurikurongoora abaana kurabira omukusingura ebiconco bya sente zirikwingana miriyooni 2 omumworeko ogw’okuronda entaranta z’abaana. Abaana abaine entaranta omukuhandiika (poems), okweshongora, okusiiga ebishushani hamwe n’okukwora emishono y’okujwara (Fashion) nibashabwa kworeka entaranta ezo ah’izooba eryo kandi oraabasingye nabaasa kwehangurira sente.
“Nitwenda abaana batutebeze emboozi ezikwatiraine n’amaka agu barikurugamu barikurabira omukuhandiika poems, omukweshongora, okusiiga ebishushani (paintings), hamwe n’okworeka emishoni y’enjwara etari emwe n’emwe (Fashion). Nitwija kurongoora abasinguzi bashatu ab’okubanza barikubaha sente. Omwana oraayetabe omumpaka za modeling akasinga nawe naija kwehangurira endagaano y’ekishaju na kampuni emwe erikuronda abaana b’okuresa ahabintu byabo by’eby’obushuubuzi.
Ekirikwetaagisa n’omwana kutunga akakongi ka Toto Festival akarikwija omurupapura rw’Orumuri hamwe n’omukatabo ka Toto akarikwija omurupapura rwa The New Vision orwakashatu. Akakongi ako, omwana, naija kukaijuza, akareete ahamiryango y’okutaaha omuri Kakyeka eizooba eryo reeru ayegaite omuri abari omumpaka z’okusherura entaranta,” Barbara Nyamwiza orikukora puroguraamu y’abato aha Radio West na TV West nikwo agambeire abeegi ba Mbarara Preparatory School obu abaire ari omuhururu y’okubamanyisa ahakiivuru eki.
Oyihireho okusherura entaranta, abatebeekanisa nibagira ngu abaana nibaija kushemererwa kurabira omubintu bingi nka okuvuga endogoya n’engamiya, okusiiga ebirangi ahamaisho, okuzaanira omumaizi, okuguruka omu bouncing castles na trampoline hamwe n’okwereebera abeeshongozi baabo nyamurungi ahari shiringi 10,000 abato na shiringi 5,000 abakuru.
Obwa hati abaana kuruga omuri Burengyerwa-izooba yoona nibooreka ekihika ky’amaani nk’oku barikwenda kuba bari omukiivuru eki. “Ahamurundi ogu, ninyija kweshongora nzine kandi nzaane n’emizaano yoona,” Daniela, omwegi kuruga ah’ishomero rya New Jay Bee International School, Mbarara nikwo arikugira. We Amanya Emma owa Mbarara Modern School ashabire abatebeekanisa b’ekiivuru eki kumureetera omweshongozi Fik Fameica kweshongora.
Toto Festival neebaho okwenda ngu obwongo bw’omwana bugarukye busya kuruga omubitabo ebi barikuba barimu obutahuumuza ah’ishomero hamwe n’okubugana bataahi baabo kuruga omumashomero agandi.


text:
There is no video clip yet
ENGERI EBINYONYI GYE BYAFUNA ENKAABA YAABYO
GENDA NE KU MUKO GUNO: ENGERO ZA BAJJAJJA
EDDA ennyo ku kyalo Kiringente, kwaliko omusajja Ssonko ng’alina ne mukyalawe Zibanja. Baalina muwala waabwe Bukirwa naye nga si mulungi mulwadde era nga bamufukako amazzi n’oganywa. Abasajja bangi abajjanga okumwogereza naye mu bo abaasinga okusimba akaggo yali Sseggwanga, Ssewajjuba, mwanamulenzi Waffulungu n’omulala Wakkookootezi.
Ssonko ne mukyalawe baasoberwa ku bano bonna gwe baba bawa muwala waabwe eyalungiwa okuzaama. Kyokka baali bakyali mu kusala entotto, laba ate Ssonko bw’agwirwa ekimbe mu kiro, yaaye yaaye n’adda ku mimwa era buba bukya n’akutuka!
Ho, Kiringente yasannyalala era ng’ekibi bwe kikira eoma okulawa, ebigambo by’okufa kwa Ssonko byabuubuuka nga oluyiira olw’ekyanda ne bituuka ne ku basajja bonna abaali beeyagaliza muwala wa Ssonko.
Bano olwabiwulira buli omu n’asalawo okukungubaga n’amaanyi ge gonna amatize abasigaddewo nti anyoleddwa nnyo era y’asaana okutwala nnalulungi Bukirwa.
Sseggwanga ye yasooka okutuuka mu maka g’omugenzi Ssonko ng’alina ne banne abamuwerekkeddeko. Olwali okutuuka kwe kuvaamu omulanga nti :
Ssonko afuddee… ooo…!
Ssonko afuddee… ooo…!
Abaaliwo bonna baasooka ne basiriikirira nga beewuunya omulanga oguvudde mu musajja ayogereza Bukirwa. Baamuwa akatebe n’atuula.
Yali yaakakkalira Wakkookootezi naye n’atuuka naye ng’aliko abamuwerekeddeko. Bwe yatuuka mu luggya n’atandika okwesaasaabanga nga bw’akungiriza nti:
Ssonko gwe twabadde naye eggulo, y’afudde?
Ssonko gwe twabadde naye eggulo, y’afudde!
Abakungubazi abalala naye baamuwa akatebe nga bwe boogera obutono n’okwewuunya enkungubaga y’omusajja ono ayogereza muwala w’awaka.
Kino kyali kituuza kubanga baba bali awo ate Wattutuma n'ajja ng'aliko n'obumansuka era abaali bamuwerekedde bajja basaayirira kubanga obwangu bwe yaliko nga ddala bwa muntu afunye ekyekango. Olwali okutuuka n'alyoka avaamu omulanga nti:
Tututututututtutututu...
Ogututubika bulungi toguntamiiza,
Nawuliridde ku maanyi nga ganterebuka,
Mpozzi omukoddomi lwatutte
Ggulo ggulo ggulo ggulo ggulo ggulo...!
Abaaliwo buli omu yatunula ku munne n'abamu ne boogera obwama nti " Ono omuko anaasoboka? Mutamiivu akaaba bya mwenge?"
Liba teriri busa nga lireese mwanamulenzi Waffulungu era ye yajja yeesaasaabaga nga bw’abuukabuuka ng’akaaba nti:
O.. O Ssonko afudde,
O.. O Ssonko afudde!
Wamma oweerimu yatemya ku waabiri gy’oli nti y’amusinga okulaba! Abantu baatandika okwewuunaganya ku basajja bano asinze okukaabira Ssonko n’okulaga okulumwa nga bagamba nti asinze gwe baba bawa omuwala. Abamu nti mwanamulenzi Sseggwanga, abalala nti Waffulungu n’abandi nti Wakkookootezi teri amuwunyamu n'abalala nt Wattutuma.
Baali bakyawakana eza wattuuyo ate ne zireeta Ssewajjuba era ono omulanga yagutandika tannatuuk na mu luggya, n’ajja ng’ayaziirana nti:
Ndaaga, olwa mukoddomi,
Ndaaga olwa ssewamuko!
Hoo bonna abaalaba Ssewajjuba ng’ayaziirana nga n’omukulu amutaddemu ekitiibwa tayatuukiriza linnya lye bassa kimu nti ddala y’asinze banne okukaaba era n’omuwala ne bamumuwa!.
N’okutuusa leero abasajja abo bakyakaaba nga bakaabira Ssonko mu nkaaba y’emu nga gye baakaaba kw’olwo ng’afudde.
N’okutuusa leero ku buko bw’ebaayo okufiirwa abako bafuba okulaba nti enkungubaga yaabwe eba ya njawulo, amabugo baweereza agawera ate buli omu n’afuba okulaba nti ky’akoze kimanyibwa era kirangibwa buli omu akimanye sikulwa ng’enkungubaga yaabwe enyoomwa!
Nange awo we nalabira.
Enkwale ne Nambooze
Wangobanga mu bulo bwo ne kaakati jjangu ongobe
EDDA ennyo waaliwo omukazi Nambooze eyabeeranga yekka ku kyalo Manyagalya. Nambooze yali talima bulo ng’aleruka era mu kibanja kye temwaggwanga bulo.
Kyokka enkwale zaamutawaanyanga nnyo nga zirya obulo bwe era ennaku ezisinga yasiibanga mu nnimiro ng’agoba enkwale zireme kumuliira bulo bwe.
Olwali olwo ng’olumbe lugwira Nambooze mu kiro era bugenda okukya ng’akkiridde ennyindo gye zirembekera mukoka. Nambooze baamuziika mu kibanja kye mwe yalimanga obulo.
Lumu, enkwale nga zijja okulya obulo bwa Nambooze. Zaagenda okulaba nga tewali azikuba ku mukono ne zirya ne zibwegera. Kyokka zaali ziyitaayita mu nnimiro ne zigwa ku malaalo ga Nambooze emu kwe kugalinnyako nga bw’egamba nti:
Wangobanga mu bulo bwo ne kaakati jjangu ongobe.
Wangobanga mu bulo bwo ne kaakati jjangu ongobe.
Teyakoma awo n’ebuuza zinnaazo nti:
Yafa lukuku?
Ttoomi?
Lukuku?
Ttoomi?
Olwo zonna ne zibuuka nga bwe zigenda zisaakaanya nti
Ttoomi… ttoomi… ttoomi ….
Ne leero enkwale zikyakudaalira Nambooze era bwe zibuuka zigenda zisaakaanya nti yafa ttoomi…ttoomi.. ttoomi…
Nange awo we nalabira.
WAKAYIMA, WANGO NE SSEWAJJUBA
AWO olwatuuka, nga wabaawo abeemikwano basatu; Wakayima, Wango ne Ssewajjuba. Omukwano gwali gubasaza mu kabu era nga batambula bonna.
Olwali olwo nga Wakayima anyiiza Wango era olwamala ng’adduka nga yeekukuma. Mu busungu obungi Wango kwe kusalawo alye Wakayima.
Kyokka olw’okuba yali amumanyi nti mugezi nnyo, yasalawo amukolere olukwe amugweko amulye nga tategedde. Yatuukirira mukwano gwabwe Ssewajjuba n’amutegeeza ku ntegeka ze yalina okwesasuza ku Wakayima era n’amusaba amukette w’ali amubuulire mu ngeri Wakayima gy’atasobola kutegeera. Ssewajjuba yamusuubiza nti bw’anaalaba Wakayima we yeekukumye, ajja kuyimba ng’ayogera we yeekukumye, Wango agende amukwate.
Kyokka ne Wakayima yali tatuulidde awo. Bwe yamala okunyiiza mukwano gwe n’amanya nti kati omukwano guweddewo era essaawa yonna amulya. Naye yatuukirira mukwano gwabwe Ssewajjuba n’amubbirako nga Wango bw’ayagala okumulya era n’amusaba amukettere era amubbireko ng’alabye Wango, asobole okudduka okwetaasa.
Ssewajjuba yasuubiza Wakayima nga bw’ajja okumukettera era ayimbe oluyimba olunaamulabula okudduka bw’anaalaba ku Wango. Kyokka jjukira ne Wango era naye yali amusuubiza okumutemyako ng’amubuulira Wakayima we yeekwese, agende amulye!
Munnange siikulwiseeyo, olunaku olw’okuliirako Wakayima nga lutuuka. Ssewajjuba bwe yalaba Wakayima nga yeekukumye mu kasonda kwe kuyimba ng’atemya ku Wango agende amulye. Yayimba nti:
Kiri mu nsonda,
Kiri mu nsonda.
Olwo Wango naye kwe kutandika okusooba ng’ayolekera ensonda gye bamugambye Wakayima gye yeekwese. Bwe yatandika okusooba ate Ssewajjuba n’akyusa oluyimba n’atandika okuyimba nti:
Wuuyo Ssekimwakimpi,
Wuuyo ajja asooba!
Wuuyo Ssekimwakimpi,
Wuuyo ajjja asooba!
Hoo Wakayima olwawulira oluyimba luno n’amanya nti Wango ajja kumulya era n’afubutuka n’awenyuka nga akaweewo! Wango yalumba mukwano gwe Ssewajjuba n’amutegeeza nga Wakayima bw’amuwulidde ng’ajja bwatyo n’adduka era n’amusaba addemu amulabule.
N’okutuusa leero Wango takwatanga Wakayima era Ssewajjuba naye omuwulira ng’ayimba ng’atemya ku Wango nti: Kiri mu nsonda, kiri mu nsonda. Ate oluva awo n’omuwulira ng’alabula Wakayimanti: Wuuyo Ssekimwakimpi, wuuyo ajja asooba!
Nange awo we nalabira.
SSOSSOLYE NE NKONKONAMUTI
EDDA ennyo, waaliwo aboomukwano babiri, Ssossolye ne Nkonkonamuti nga baagalana okuzaama era buli kimu nga bakikola bombi.
Olwali olwo nga bafuna bombi embuto era bwe baamanya nti bazito ne batandika okutetenkanya bwe banaakuuma abaana baabwe nga babazadde, baleme kuliibwa balabe baabwe abaabayigganyanga buli kiseera nga baagala okubalya.
Nkonkonamuti yagamba munne nti: “Nze abange nja kubazimbira ekisu waggulu eyo mu muti era ndabe anaabaggyayo okubalya.
Ko munywanyi we Ssossolye nti nze kye nja okukola nja kunoonya awali enjazi n’agayinja agaakula ne gawola abaana bange mbakweke wakati w’agayinja ago era ndabe aneetantala okubaggyayo okubalya.
Munnange olwali olwo ng’aboomukwano bombi batuusa nnaku zaabwe ez’okuzaala nga bazaala abaana baabwe.
Aba Ssossolye yafuna wakati mu njazi we yabassa ate aba Nkonkonamuti n’abakolera ekisu eyo waggulu mu muti n’abassa omwo.
Bamaama bombi baatandika okunoonyezanga abaana baabwe ebyokulya nga bwe babireeta okubagabirira.
Kyokka lwali lumu, bombi ne bagenda okunoonya ebyokulya nga bulijjo. Bwe badda buli omu n’agenda atwalire abaana be ebyokulya. Nkonkonamuti agenda okutuuka we yalese abaana be nga tebaliiwo, nga Kamunye yabakwakkudde dda, n’abatwala n’abalya. Mukaziwattu yagwawo ekigwo, yatandika okumala gapaala era bwe yatuuka ku mukwano gwe Ssossolye, yamusanga ali ku baana be abagabirira byakulya wamma ennaku n’emweyongera.
Nkonkonamuti yadduka n’agenda ng’anoonya ku buli muti alabe oba anaazuula abaana be. Bwe yagutuukangako ng’agezaako okugubojja, okugwasa n’omumwa gwe ng’alowooza nti abaana be babakwese omwo munda mu muti, bw’anaagwasa anaabazuula. Bwe yabanga agubojja nga buli ky’asanga mu muti akibojja n’akirya ng’alowooza nti kye kyatwala abaana be. Yanoonya abaana n'abula okugwa kawansazi kyokka nga tabalabako.
Buli muti gwe yatuukangako ng’agubojja bw’ayimba nti:
Ssossolye omukulu kko.
Ggwe wali omugezi kko.
N’oddira abaana kko.
N’ossa mu jjinja kko.
Kaakonkonera kko.
N’omutwe guluma kko.
N’omumwa guluma kko.
Njagala ggenda kko kko kko kko kko kko kko ….
Njagala ggenda kko kko kko kko kko kko kko….
N’okutuusa leero, Nkonkonamuti akyatabaala mu miti ng’anoonya abaana be era abanoonya bw’ayimba akayimba ako waggulu ng’eno bw’atendereza amagezi ga munywanyi we Ssossolye eyakweka abaana be mu jjinja ne bataliibwa.
Nga nno nkulabira!
(Zigereddwa Margaret Nankinga)
WANKOFU NE KAWALAATA
OLWALI olwo nga wabaawo omusajja Ssebijjano eyalina oluboobooya lw’ekibanja nga kisimbira ddala wansi ku kibira era nga kiriko n’olusaalu olunene ddala.
Ssebijjano banne baali baamukazaako lya Kawalaata kubanga yalina ekiwalaata nga kyalya enkoona yonna ne kigyera n’ekirako ekyenyi.
Lumu yalima omusiri gwa lumonde nga gukwata kuno ne gye nava. Lumonde bwe yakula Bawankofu abaabeeranga mu lusaalu olwali ku kibanja kye ne basagambiza nga akimezezza okw’enjala era be baasooka okumusima okumulya nga Ssebijjano eyamusimba tannamulyamu!
Ssebijjano aba ayitaayita mu lumonde we kwe kulaba nga Bawankofu batandise okumusima, obusungu ne bumukwata era n’asuukiira nga omwenge omusu. Yasalawo okubeekwekerera abatte nga yeesasuza olwa lumonde we.
Olwali olwo, aba yeekukumye, Bawankofu ne bajja okwetyotyoggola nga balya lumonde wa Ssebijjano.
Yasooba mpola n’akwatako Wankofu omu n’amunyweza era n’amulaalika nga bw’agenda okumulya yeesasuze lumonde we Wankofu gw’abadde alya.
Bawankofu abalala beekanga nnyo nga balaba munnaabwe bamukutte, awanjaga. Baagenda okutunuulira omusajja akutte munnaabwe ng’alina ebyenyi bibiri, eri amaaso ate n’emabega ku nkoona (ekiwalaata) ne batya era ne badduka nga bwe bagenda balabula bannaabwe nti:
Kikekenkee…
Kikekenke!
Simanyi agenda?
Simanyi akomawo?
Kikekenkee..
Kikekenke!
Olwo nga beewuunya omusajja ow’ebyenyi ebibiri nti bw’omutunuulira tomanya oba agenda oba akomawo gy’oli!.
Okumanya Bawankofu baatya nnyo Ssebijjano ow’ekiwalaata ekyalya enkoona yonna, ne leero okyabawulira nga balabula bannaabwe nti:
Kikekenkee…
Kikekenke!
Nange awo we nalabira.
(Zigereddwa Margaret Nankinga)


text:
Kitongole ekivunaanyizibwa ku nguudo mu Uganda, ki Uganda National Roads Authority olwaleero kifulumizza alipoota yakyo nga bwekyakola omwaka gw’ebyensimbi oguwedde. Bano beewadde obubonero 78% nebagamba nti bandikoze bulungi okusinga awo naye obusimbi obw’omunyoto gavumenti bwebawa, bubalemesezza okukoonola ekikumi mu kuweereza bannayuganda
Omulamuzi wa kkooti ye Nakawa ow’eddaala erisooka Noah Sajjabi alemereddwa okugoba omusango gw’abantu e 15 abavunaanibwa ogw’okuta eyali omwogezi wa poliisi ya Uganda, AIGP Andrew Felix Kaweesi. Sajjabi ategeezezza nti tekitasoboka kugoba musango guno kuba ne fayiro yaagwo tetukanga mu kkooti gyalamula.
Bobi Wine’s driver has been shot dead in Arua.
Eyaliko president wa DC Dr Kizza Besigye yeesamudde ebyogugulana ne gweyakwasa entebe Gen Mugisha Muntu nti byandiba nga byandiba nga byebisibye endoolito ku kibiina kya FDC okutuuka okwagala okyabuluza.
President Museveni alabudde Bannayuganda okukomya enkola y’okwejjanjaba bokka nga tebalabye basawo kuba bamira eddagala eccamu n’ebipimo ebifu ekiviirako abamu okufa. Museveni asinzidde lutikko y’abatukuvu bonna e Nakasero mu kusabira omwoyo gw’omugenzi Yona Wapahabulo mukama gweyajjuludde mu bulamu ku myaka 46.
Nga uganda yetegekera okukuza olunaku lwabavubuka olunaayindira mu district y’ e Mpigi, olwaleero abavubuka okuva mu bitundu byomunzigotta basabye gavumenti kumulundi guno okusosowaza nyo ensonga eziluma abavubuka sosikuteeka ebyo ebyabakade kumwanjo.
Abatuuze bbe Nakulabye mu zone 4 batabukidde omubaka wa Lubaga North Kasibante Moses wamu neba Kansala nebabagoba ne mu luukiiko lwa kuwagira ababtuuze okusuula kasasiro mu lukiiko olwo nga KCCA lweneejjukira nejja ebatasaako kasairo Bino bibadde mu lukiiko abatuuze lwebakubye okuteesa ku bucaafu mpozzi byokwerinda mu kitundu kino
Okulayira kwa bassentebe b’ebyalo mu town council y’eKyengera n’egombolola y’e Nsangi mu District y’e Wakiso oluzungu lubasibye enkalu nebadda mu Luganda ng’ebigambo bigaanye okwatuka mu Lungereza. Mayor w’e Kyengera Abdul Kiyimba alabye ebintu bikalubye n’asaba Badru Kigozi alondesa, akkirize balayire mu Luganda.
Ekibiina kya FDC kyeweze nga bwekigenda okukuba akakiiko kebyokulonda mu mbuga nga bakalanga okukkiriza abalondebwa ku bwa Ssentebe bwebyalo okulayizibwa nga amanya gaabwe teganakubwa mukyapa kyagavumenti giyite gazeeti. Wabula akakiiko bano kabasekeredde nti nga tebanagenda mu kooti bandisoose kusoma mateeka okwalondelwa abakulembeze bebyalo.
Police etandise okuwagika kkamera kalondoozi mu bitundu byeggwanag ebyenjawulo nga batandikidde mu Kampala Mu kiseera kino okusima ewagenda okuyita waya zino kugenda mu maaso okwetooloola ekibuga.
Empaka za KAVC International Championship zikomekerezeddwa olunaku olwaleero era mu basajja KAVC ebadde etunka ne Gisagara eya Rwanda guwedde nga ……. Songa mu bakazi Nkuma ne Ndejje guwedde……..
Amelia kyambadde nga ono ye minisita avunanyizibwa ku byobusubuuzi anenyezza nnyo ba yinginiya bagamba nto obutayiya bwaabwe yensonga lwaki nebyobugaga bingi ebyomuttaka tebinaba kuyikuulwa. Minisita okwogeera bino abadde ku mukolo ba yinginiya balambula amakolero agatali gamu gakola ebintu naddala emitayimbwa ezigenda okukozesebwa mu bintu ngenguudo
Wabaddewo akasattiro ku kyalo Kabedopong e Gulu omujaasi w’egwanga bwanyonyogedde omugemera wala okukakana ngasse banna ate nalumya basattu. Omujaasi ono Lance Corporal Odaga Geofrey akwatiddwa egye lye Gwanga wabula nga mpaawo amanyi kabanzi ki akamuwakudde alyoke akube abantu amasasi.
Abantu abakuliridde mumyaka bawanjagidde gavumenti ejjewo akakwakulizo kokukozesa endaga muntu nga bafuna ezaabwe eza buli mwezi. Bannamukadde Bano bagamba bangi ku bbo tebakyafuna ssente gavumenti zeyatekawo okuyamba kubakadde lwakubula tebalina ndagamuntu.
Abatuuze ku kyalo Wambale mu municipaali y’e Nansana bamaze ennaku 5 nga banoonya omuwala Hellen Nakiyingi eyababulako era mu kiro ekikeesezza olwa oleero, kibaweddeko bwebasanze omulambo gw’omugenzi nga gwaziikibwa mu nju ya muganzi we ekiteeberezesezza abatuuze nti yandiba nga yattibwa muganzi we. Omugenzi azuuliddwa poliisi ya flying squad ng’eri...
Jjajja w’obusiraamu Omulangira Dr Kasimu Nakibinge Kakukungulu asabye abalamazi abagenda e Mekka okusabira ensi Uganda okuyita mu kusoomooza kwerimu ate n’okutuukiriza emikolo mu bukulu bwennyini obubatutte. Jajja Nakibinge abadde asiibula abalamzi abawera abagenze ku hijja mu nsi entukuvu okutuukiriza empagi y’obusiraamu eno enkulu. Jjajja w’obusiraamu Omulangira Dr Kasimu Nakibinge...
Essanyu ly’omuzadde yenna kwekukalaba ng’abaana be bakula bulungi beyagaza era nga tebajjula. Abantu bangi enaku zino bwobagamba okuzaala akubuuza kimu nti mbulidwa ze ndya ate neseeko omugugu omulala,? abaffe kikwetagiisa kweteekateeka otya okuzaala ku mulembe guno?
Ssentebe we kibiina kya FDC Waswa Birigwa ayanukudde abavumirira enkyukakyuka ezakoleddwa mu bukulembeze bw’ekibiina mu Paalamenti nti baddembe okunonya ekibanja awalala bwebaba nga tebasobola kukiririza munkyukakyuka kuba FDC ssi kkomera nti bagya kuvunanibwa nga bafulumye.
Omubaka wa municipaali ye Mukono Betty Nambooze Bakireke agamba nti agenda kukuba Gavumenti eramula kuno mu mbuga kuba akooye okumutulugunya. Ate bo ababaka abagenze okumulabako oluvanyuma lwokukomawo ku butaka batadde akaaka bwebakakasiza nti Gavumenti eramula kuno kuno efuuse ganyegenya nga kibetagiisa kwetereeza balyoke bajigobe mu buyinza


text:
Poliisi e Masindi etandise okunonyereza ku nfa y’omusajja nneekoleragyange Charles Sseruganda agambibwa okufiira mu kidiba ekizungu ekiwugirwamu eky’ekifo ekisanyukirwamu eruuyi eyo ekya Country Inn mu kibuga Masindi.
Aduumira poliisi e Masindi JohnBosco Bakashaba ategeezezza nti batandise okunonyereza ku kiyinza okuba nga kye kyaviiriddeko omusajja ono abadde nnannyini Charles Enterprises okufiira mu swimming pool eyo mweyabbide nga waliwo n’abalala abawuzi musanvu.
Kivvuunuddwa Charles Kizindo
Photo: Red Pepper


text:
Saturday, April 13th, 2019
Nga 13 April 1955, Omuzaana Sarah Nalule Kisosonkole, yazaala omulangira Ronald Mutebi mu ddwaliro e Mulago. Leero lwegiweze emyaka 64 bukyanga Kabaka wa Buganda, Muwenda Mutebi II, azaalibwa. Abakungu be Mengo bategese omukolo ogw’okujjukira n’okujaguza ku lunaku Kabaka lweyazaalibwa, nga gwa kubeea ku ssomero eriyitibwa Ndejje Secondary School, e Ndejje mu Bulemeezi. Biki ebikulu ku bulamu
Monday, March 25th, 2019
Nga 23 March 2019, BugandaWatch yakitegeera, okuva mu nsonda emu eyesigika e Mengo, nti baminisita ba Kabaka abapya, besunga nnyo okufuna emmotoka President Museveni zeyasubiiza okubawa, mu ndagaano eyekyaama gyeyakola ne Katikkiro Mayiga, okulemesa Kabaka Mutebi okuzza Katikkiro omulala mu bigere...
Sunday, March 17th, 2019
Nga 3 March 2019, omukulu w’ekika ky’Embogo, Omutaka Kayiira Gajuule, Fredrick Kasibante, era nga y’emukubiriza w’olukiiko lwa Bataka abakulu ab’obusolya mu Buganda, yatindigga olugendo olwamutuusa ku ttabi lya Kampala International University (KIU) erye Busenyi mu Ankole. Yali...
Monday, January 14th, 2019
Nga 11 January 2019, Chancellor wa Muteesa I Royal University (MRU), omulamuzi Julia Sebutinde, yeyama okukwatirako abaddukanya yunivasite eno, okulaba nga efuna ebiwandiiko ebigitongonza (charter) nga July wa 2019 tanagwaako. Bino omulamuzi Sebutinde yabyogerera ku mukolo gw’okutikkira abayizi...
Friday, January 4th, 2019
Nga 3 January 2019, Abaganda abegattira mu Lukiiko lwa Bazzukulu ba Buganda International, bavuddeyo nebategeeza nti bawakanya, ne ssekuwakanya yenna, ekya Uganda okugenda mu mukago gwa East Africa, nga etwaliddemu ne Buganda. Bakiggumizza nti Buganda ebanja bwetwaze bwayo,...
Saturday, December 29th, 2018
Nga 28 December 2018 Ssabasajja Kabaka Muwenda Mutebi II, yasabye Abaganda ababeera ebweru wa Buganda obutalekangayo baana babwe, buli lwebajja mu Buganda okuwummulamu. Bino Kabaka yabyogeredde mu Lubiri e Mengo, bweyasisinkanye awamu n’okugabula Abaganda ababeera ebweru wa...
Friday, September 21st, 2018
Kati kumpi mweezi mulamba ng’emikutu gy’empuliziganya egy’etutumu mu nsi ez’enjawulo gifulumya amawulire ku nsonga ya Zambia okulemererwa okusasula amabanja geyalya ku China. Ssente China lyeyakowola Zambi likunukkiriza mu buwumbi 9 obwa dollar z’America. Era emboozi nkumu ku nsonga eno zigamba nti China etandiise...


text:
Obuganda busabiddwa okusonyiwanga awamu n’okukomya okukungubaga olw’ebyo ebyabutuukako mu mwaka gwa 1966 ng’ennaku z’omwezi amakumi 24th omwezi bwegwali ogw’okutaano mu biro ebyo ebyabuutikibwa ennaku ennyiike n’ekyobeera.
Mu kusaba okukulembeddwamu Ssaabasumba w’essaza ekkulu erya Kampala Dr Cyprian Kizito Lwanga abaganda basabiddwa okutunuulira ebiseera bya Buganda eby’omu maaso bakwasize wamu.
Omusasi waffe Zirimala Daudi atutegeezezza nti okusaba kw’olwa leero mu Lubiri kutambuliddennyo ku kwerabira eby’ennaku ebyatuuka ku Buganda n’okutunuulira ebisobola okutwala Obuganda mu maaso okusinga okuddanga mu kwekubagiza n’okwogera ku manyi Buganda geyalina mu biseera ebyo.
Lwo Olubiri lwa Beene lusiibye mu kiyongobero olw’ebyafaayo bya Buganda ebyaliwo ebiro ebyo ebyaviirako Ssekabaka Muteesa II okuwangangusibwa era nga kyenkana Obuganda bwonna buweddeyo nebweyiwa mu Lubiri.
Leero lwegiweze emyaka amakumi 50 bukyanga Lubiri lwa Beene e Mengo lulumbwa abajaasi ba Kawenkene Apolo Milton Obote abaali baduumirwa Ssaalongo Iddi Amin Daada.
PHOTO: www.worldbulletin.net


text:
Poliisi e Kabale ewandagazza amasasi n’okweyambisa omukka ogubalagala mu kugezaako ogumbulula abawagizi ba Ret Col Dr Kiiza Besigye ababadde bamukungaaniddeko mu kitundu kye Lwamukyukyu n’oluvannyuma n’emukwata n’emuggya ku bawagizibe eggulo lya leero.
Besigye abadde yakedde Kabale awamu ne banne bwebazze bavunaanibwa ogw’okulumya abaserikale ba poliisi abana n’okwonoona mmotoka zaabwe bwebaali bakubye olukungaana mu Kabale mu mwaka gwa 2012.
Kubano kubaddeko Lord Mayor wa Kampala Ssaalongo Erias Lukwago,Omubaka omulonde owa Kawempe ey’obukiikaddyo Munyagwa Mubarrack Sserunga,akulira ekiwayi ky’abakyala mu FDC Ingrid Turinawe n’abalala.
Ono akwatiddwa mu kitundu kya Lwamukyukyu mu ggombolola ye Lukiga mu district ye Kabale nga wammaggwe wabaddewo vvaawompitewo wkati w’abawagizibe ne poliisi ekigiviiriddeko okuwandagaza amasasi n’okubasiwamu omukka ogubalagala.
Gyo emisango egibadde gibatutte embuga gyizziddwa ng’ennaku z’omwezi 6th omwezi ogwa Ssebaaseka Ogw’omukaaga lwebasuubirwa okudda embuga.


text:
Nga tiimu ya KCCA FC egenda okwambalagana ne FUS Rabat olunaku lw’enkya mu mpaka za CAF Cofederations cup, omutendesi Mike Mutebi akubidde abasambi be omulanga bewale okukola ensobi ezaabakubya goolo 3-0 mu lusisinkana olwasooka ne tiimu eno e Morocco.
Olwalero mu lukungaana lwabannamawulire olutuuziddwa ku maka ga tiimu eno e Lugogo, Mutebi ayanjude ne musaayi muto Peter Magambo asuubirwa okusamba omupiira gwe ogusooka mu mpaka zino enkya.
KCCA FC Enaayita Ku Ya Morocco?
Nga tiimu ya KCCA FC egenda okwambalagana ne FUS Rabat olunaku lw’enkya mu mpaka za CAF Cofederations cup, omutendesi Mike Mutebi akubidde abasambi be omulanga bewale okukola ensobi ezaabakubya goolo 3-0 mu lusisinkana olwasooka ne tiimu eno e Morocco.


text:
Olwa leero lwa Kazooba,Bbalaza ennaku z’omwezi ziri 3rd omwezi guno ogwa Kasambula Ogw’omusanvu gwetwakatandika.
Ng’ennono z’akawaayiro kaffe kano ak’amakulu n’ennono y’erinnyalyo bweziri,buli ntandikwa ya mwezi twogera ku nnono y’erinnya ly’omwezi ogwo.
Omwezi guno gumanyiddwa nga Kasambula engeri okuva edda gyegwayakangamu omusana era Abaganda mwebaasambuliranga oba mwebaategekeranga aw’omusimba mu masimba agaddiriranga mu mwezi gw’omunaana.
Olw’omulimu guno ogwakolerwanga mu mwezi guno ogw’okusambula Omuganda yasalawo gutuumwe Kasambula.
Omusomi waffe jjukira nti Omuganda yatuumanga amannya okusinziira ku mirimu gyeyakolanga n’ekiseera mweyagikoleranga.


text:
Akalowoozo ku lunaku lw’Omukama XVI
AKALOWOOZO KU LUNAKU LW’OMUKAMA 16 MU BW’OMWAKA B (22ND JULY 2018)
Yezu omusumba omulungi.
Omukama Katonda ku lunkau lwe luno olwa 16 mu budde obw’omwaka B, yeesammula abasumba abatalina mutima gwa ggana lye; abo abeenoonyeza ebyabwe era abaawaulayawula mu ggana lye. Bano era naffe ffenna atwoleka Omwana we Omu yekka Yezu Kristu Omusumba omulungi, ng’ono ye wuuyo gw’asuubiza asibuka mu Daudi afuga abantu be mu bwenkanya, mu mazima, mu kwagalana; n’agatta wamu amawanga gonna ng’ayita mu kubonaabona, okufa ate n’okuzuukira kwe. Y’oyo akungaanya bonna n’abaleeta mu bwakabaka bbwa Katonda obumu nga yeeyamba Omusaalaba gwe. Ye yennyini atutwala mu malundiro amalungi n’atugalamiza ng’atuliisa n’Omubiri gwe awamu n’Omusaayi gwe kko n’Ekigambo olwo n’atujjuza obulamu obwannamaddala.
Omukama Yezu y’afuuka omuddo gw’endiga okwo gwe tulya ne tusobola okufuna obulamu awamu n’eddembe. Mu Ye mwe tusaka amaanyi n’obulamu; kyekyo ekimusindika okuyita abayigirizwa be badeko emmabbali – babe naye bagende babe naye basobole okuddamu endasi. Anti y’omu y’atukowoola tugende gy’ali ffe ffenna abakooye n’abakabiriddwa ye atulokole. Omukama Yezu buli lwe tumweyuna atuzzaamu endasi. Y’oyo atuggyirawo omulabe awamu n’ekisenge ekyawulamu amawanga; n’afuuka bw’atyo olutindo olutuyunga ku bulamu obwanamaddala.
Ye wuuyo Paulo gw’ayogeddeko ng’eddembe lyaffe, era nga mu kubeera eddembe lyaffe atutabaganya wamu naye n’atufuula abaana b’ekitangaala n’eddembe ng’ayita mu Musaalaba gwe. Olwokuba ye yawangula ekibi n’olumbe naffe mu buwanguzi bwe mwe tuwangulira. Ekyo omuyimbi wa Zabbuli eya leero ky’aggumiza nti: Olw’obuwanguzi bwa Yezu, ffe abamugoberera ne bwe tunaatambulira mu kiwonvu ekikutte enzikiza tetuutye kabenje kuba Omukama ali naffe okutukuuma n’okutulokola. Yatusuubiza nti aliba naffe okutuusa ensi okuggwaawo, mu kusuubira n’okukkiriza kuno okw’Omukama okuba mu ffe wakati naffe kwe kutugumya mu lugendo lwaffe nga tulamaga okutuuka lwe tulituuka mu malundiro ag’olubeerera mu bwakabaka obw’omu ggulu.
Mu Kyamagero eky’omusaalaba Omuti ogwo ogw’ekibala eky’obulamu n’obulokofu; Yezu yennyini ekibala ekyo mwatweweera n’atujjuza obulamu n’eddembe. Naffe nga bw’atwewa mu kkowe ly’erimu bw’atuyita naffe okunuuna mu Ye ate ng’amaze okubugaana obulamu bwaffe, atusoomooza naffe okugabanyiza ku bulala obulamu buno olwo ensi esobole okuba ekimu mu Katonda. Mu Kitambiro ky’omusaalba – Ekitambiro kye tuddamu buli lunaku ku Altari naffe mw’atuyitira okufuuka abasumba abalungi, nga tumulabirako kuba ye awaayo obulamu bwe olw’okubeera obuliga. Tuteekeddwa naffe nno okuyingira mu Ye, atuwe omwoyo gwe olwo lwe tunajjuzibwa okwagala okw’obwakatonda ne tusobola okufuuka abasumba abalungi Omukama yennyini b’asiima.
Omwana wa Katonda ono Omusumba omulungi aggyawo obukyayi, abalabe, n’ekibi, naffe abamugoberera tatuyitira kirala okuggyako okwesiba ku ebyo byokka ebireeta obulamu n’eddembe – ebyo ebizimbira awamu eggana lya Katonda mu Kwagala. Mu kino era mu Ye yekka mwe tunaafuukira abasumba abatazikiriza, abatasaasaanya ggana wabula abo abakumaakuma eggana lya Katonda mu ddembe. Kino okutuukirira tulina kusigala nga tuli mikutu Omukama nnanyini ggana mw’akolera; nga mu byonna tetunoonya byaffe ku bwaffe wabula ekyo kyokka Katonda Nnyiniggana ky’ayagala anti nga bwe bulokofu n’obulamu bwa bonna.
Omukama ono Nannyini ggana ye tasuulirira ggana lye; byonna ebizibu n’ebyangu bibaawo naye era Omukama ategekera abo abamwagala olujjuliro mu maaso ga balabe baabwe. Awonno naffe atuyita tube abantu abalina essuubi n’okukkiriza olwo mu mbeera zonna z’atuyitira okulunda eggana lye lw’anaasigala nga ye byonna mu byonna; anti ye akolera mu budde bwe. Mu Ye oyo yekka mwe tusobola okuwangulira ate n’okusanga ekiwummulo ekyanamaddala. Abatume abayita baddeko ebbali babe naye; bakkiriza okugenda naye. N’abantu abalala bwe bategeera gy’agenda nabo basalawo okudduka bagende bamusangeyo, ekibatwala y’ennyonta y’okuba n’Omukama oyo Katonda Emmanueli. Naffe tusabe Omukama atuwe ennyonta eyo awamu n’enjala ey’okuyaayaana okubanga naye bulijjo alyoke atulundire mu malundiro ge ag’obulamu, obumu ate n’eddembe. Nag tumaze okugabana ku kwagala, obumu n’eddembe lye olwo naffe lwe tunaasobola okufuuka abasumba abatuusa eggana lya Katonda ku bulamu, eddembe ate n’obumu.
Fr. John Bosco Ssendagala.


text:
Bya Kizindo Lule
Olwa leero lwa Nagawonye olw’okutaano,ennaku z’omwezi ziri 7th omwezi guno ogwa Kasambula Ogw’omusanvu.
Leero njagadde tutangaale ku mannya g’ebitiibwa byozze osomako mu kawaayiro kaffe kano okuli;Ssaabagabo ,Ssaabaddu,Ssaabawaali ne Musaale.
Ebitiibwa oba amannya gano byaweebwanga bakulu abamu ku b’amasaza ga Buganda okugeza;
Kaggo afuga Bulemeezi ewaffe mu Balyannaka ye Ssaabaddu wa Buganda nga Ssaabaddu kitegeeza y’afuga abaddu bonna oba abasajja ba Kabaka.
Mukwenda afuga essaza lye Ssingo ye Ssaabagabo w’Obuganda akuuma engabo ya Kabaka Kamanyi.
Ssekiboobo afuga essaza lye Kyaggwe ye mukulu w’abaddu bonna abawuulu edda abaayitibwanga Abawaali era ye Ssaabawaali.
Kayima afuga essaza lya Mawokota ye Musaale eyakulemberangamu olunyiri lw’abalwanyi ba Kabaka nga bagenda okutabaala bwatyo n’asigaza obwa Musaale.
Bya Kizindo Lule
Olwa leero lwa Kiwanuka Olw’okuna,ennaku z’omwezi ziri 22nd omwezi guno ogwa Ssebaaseka Ogw’omukaaga.
Tuzze twogera ennono z’amannya g’ebitundu eby’enjawulo wano mu ggwanga naye tubadde tetwogeranga ku nnono y’erinnya Mengo Embuga y’Obwakabaka bwa Buganda.
Mengo lwerusozi okutudde Olubiri lwa Ssaabasajja Kabaka wa Buganda ng’olusozi luno lutudde ku migemo gy’enjazi ez’amanyi era ng’enjazi zino abantu baazitambuliranga engendo okujja okuseererako emmere yaabwe.
Ejjinja omuntu kwasirira liyitibwa Lubengo,ku lusozi luno kwaliko amayinja gano mangi abantu ge beeyambisanga okusa emmere yaabwe ey’empeke n’endala bwebatyo nebalwogerangako nti tugenda eri ku lusozi lw’Emmengo.
Ejjinja lino erimu liyitibwa Olubengo ate ennyingi ne ziyitibwa e Mmengo,olusozi luno okubeerako enjazi zino ennyingi kwe kwaluviira okuyitibwa Mengo.
Abasenze abaava mu bizinga bye Ssese bamale basenge mu bitundu bye Mmengo be baatandiikiriza okuseerera emmere yaabwe ku mayinja gano.
Mmengo yazimbwako Olubiri olwasookera ddala mu mwaka gwa 1885 nga lwazimbwa Sekabaka Mwanga II Kabaka wa Buganda ow’amakumi 31st.
Olwa leero lwa Kiwanuka Olw’okuna ennaku z’omwezi ziri amakumi 25th omwezi guno ogwa Muzigo ogw’okutaano.
Ng’abaana baffe bwebali mu nnaku ezisembayo badde ku masomero nga n’abamu bazzeeyo ssabbiiti eno entanda eno egenda eri abazadde ng’ennono mu nkuza y’abaana.
Ssi kyannono abazadde okunenengana oba okuyomba ng’abaana balaba ssi nakindi nga bawulira.
Kino bwekibaawo abaana batawanyizibwannyo mu bwongo omuzungu kyayita Psychological torture nga beebuuza ku babiri taata ne maama ani mutuufu ani mukyamu era bakkiririze mu ani.
Ng’abaana baffe bwebadda ku masomero mu ggandaalo lino,abazadde mwewale okulumaganira mu nziza y’abaana ku masomero abaana baleme kugenda na kizibu kino ku bwongo kubanga kiyinza n’okubalemesa okuyiga obulungi.
Mu nkuza y’abaana ey’ennono abazadde tebasaanidde kulaga butakkanya bwabwe eri baana,woofiisi y’abazadde gyebeenenyeza ky’ekisenge gyebasengekera ensonga z’amaka sso ssi mu lujjudde wadde mu maaso g’abaana.
Bya Kizindo Lule
Olwa leero lwa Walumbe Olw’okubiri ennaku z’omwezi ziri amakumi 23rd omwezi ogwa Muzigo Ogw’okutaano.
Mu kawaayiro kaffe kano ak’Omumuli gw’eby’ennono njagadde olwa leero tumalirizeeyo ennono endala ezitambulira ku linnya lya Kitunzi atwala essaza lya Beene erye Gomba eryaweebwa Wasswa Balamaga ow’Entalaganya eyaligobamu abanyoro.
E Ggomba eriyo Omutala oguyitibwa Buyinjabutoole nga ku mutala guno akayinja kaakubirako ekigere ky’omwana w’Omugabe Wasswa Balamaga Kabaka gweyali atumyeyo okugoba abanyolo abo.
Abatabaazi/abalwanyi ba Balamaga kwe kwogera nga beewuunya nti’’Obuyinja bwetoola okukuba omwana w’omugabe’’! ne leero ekitundu kino kyonna kyakazibwako Buyinjabutoole era lyerinnya erimanyiddwa.
Omutala guno guliraanye omulala ogumanyiddwanga Mpenja era mu Ggomba.
Olwa leero lwa Mukasa Olw’okusatu ennaku z’omwezi ziri 17th omwezi ogwa Muzigo Ogw’okutaano.
Mu kawaayiro kaffe ak’omumuli gw’eby’ennono leero tutunuulidde erinnya ly’owessaza lya Beene erya Buweekula amanyiddwanga Luweekula.
Ennono y’erinnya lino yava ku njasabiggu y’omusajja amanyiddwanga Kyewaalabye eyali ow’Ekkobe eyawangula ku Bunyoro ekitundu ekyafuukamu essaza lino erya Buweekula.
Omusajja ono Kyewaalabye yali wa ntisannyo era abakyala abanyoro baalemererwanga n’okuggya abaana baabwe ku migongo babayonse.
Kale bwebaalabanga Kyewaalabye yeewunguddemu nga babaguliza ku bannaabwe nti ‘’Abange muweekule abaana ku migongo mubayonse’’
Enjogera eyo Kyewaalabye kweyava amale ayitibwe Luweekula n’ekitundu oluvannyuma ekyamukwaswa Kabaka Kamaanya e Kasengejje nekituumwa Buweekula.
Erinnya lino era ligereesebwa okuba nga lyaggyibwa ku muzira eyaweekula ekitundutundu ku Bukama bwa Bunyoro Kyewaalabye,ekitundu kye yaweekula ne kituumwa Buweekula naye n’atuumwa Luweekula.
Ettundutundu ly’Obwakabaka bwa Buganda linokoddwayo ku bitundu by’eggwanga ebisinga okubeeramu abantu abaseega n’ekirwadde kya Kiryatabaala nga district ye Mityana n’endala ate yo ekiri eyo kisa kinegula.
Akulira eby’obulamu mu bwakabaka bwa Buganda Dr Phiona Kalinda ategeezezza nti district okuli;Bukamansimbi,Rakai,Kiboga,Masaka,Mukono,Mubende n’endala nazo teziyimiridde bulungi ng’entabwe esinze kuva ku bungi bw’abantu abawangaalira mu bitundu ebyo.
Ono agamba nti ebimu ku bisinze okutanula embeera y’okusaasaana kw’ekirwadde be bantu bano okumira eddagala nebaweweeza ku kirwadde.
Kivvuunuddwa Charles Kizindo
Photo Credit: www.buganda.or.ug
Eyaliko Kamalabyonna wa Buganda Omugenzi Joash Mayanja Nkangi ayogeddwako ng’omu ku bannabyabufuzi abasinga obulungi eggwanga beryali libaddeko nabo.Omubaka Abdul Katuntu ategeezezza nti mu bannabyabufuzi ba wano abatabangako na nziro yonna ye W’ekitiibwa Nkangi.
Ye munne Medard Lubega Sseggona ategeezezza nti Oweekitiibwa Nkangi abadde munnamateeka omulambulukufu ate omuddu wa Buganda atasangika.Bano bategeezezza nti eggwanga terisaanye kukungubagira kufaakwe wabula okwebaliza obulamubwe.
Bannayuganda abaseega n‘ekirwadde kya Mukenenya abasoba mu 5000 be bagenda okuganyulwa mu lusiisira lw’eby’obulamu mu bizinga e Buvuma okuva nga 3rd ne 4th omwezi ogujja.
Minister w’eby’obulamu mu bwakabaka bwa Buganda Dr Ben Mukwaya ategeezezza nti basazeewo batwale obujjanjabi ku bizinga bino lwa nsonga nti eby’obujjanjabi tebituusibwayo bulungi.
Ono ategeezezza nti kyamazima mukenenya munginnyo mu bizinga olw’engeri abavubi gyebeeyisaamu ssonga n’okusomesa ku birwadde ebirala kwakubeerayo.
Kivvuunuddwa Charles Kizindo
Ssaabasajja Kabaka wa Buganda Ronald Muwenda Mutebi II asabye buli alina kyasobola okukola akikolerenga abakyala abatawanyizibwa ekirwadde ky’okutonnya ekimanyiddwanga Fistula.
Mu kwogerakwe okumusomeddwa Omwana w’engoma Omumbejja Nassolo Joan ku mukolo Obuganda kwebukwasirizza abaddukanya eddwaliro lye Kitovu ejjamba ery’okwongera okudduukirira abakyala abatawanyizibwa ekirwadde kino ogubadde wano mu mbuga ya Buganda e Bulange Mengo Ssaabasajja Kabaka ategeezezza nti mpaawo asanye kwesamba buvunaanyizibwa buno obukwata ku ba maama b’eggwanga.
Sister Nalubega Florence akulira eddwaliro lino eryazimbirwa ku musingi kw’obuminsane mu Ekerezia akwasiddwa obukadde bwa wano 70 mu nteekateeka y’okudduukirirwa abatawanyizibwa ekirwadde kino.
Ye Kamalabyonna wa Buganda Oweekitiibwa Charles Peter Mayiga asabye abaami okukomya okuddukanga ku bakyala baabwe nga bafunye ekizibu ky’obulwadde buno obw’okutonnya nga bwebazenga bakola wabula babeerenga wamu ne bakyala baabwe bagobererenga endagaano ze baba baakuba nabo nga babawasa kazibe za mu masinzizo oba ezaffe ez’enkola y’obufumbo bw’ekinnansi.
Ejjamba eridduukiridde eddwaliro lino okuva mu nteekateeka y’emisinde Ssaabasajja Kabaka gyeyasiima okuwomamu omutwe okuva mu mwaka gwa 2014 kati liwezezza Obukadde 190.
Sister Nalubega Florence akulira eddwaliro lino ku mukolo guno yeebazizzannyo Beene Ssaabasajja Kabaka wa Buganda olw’okulowooza ku bakyala n’alabula n’abatawanyizibwa ekirwadde kino baleme kufanga kisiiri baveeyo bagende mu malwaliro bajjanjabwe.
Photo: www.monitor.co.ug
Obwakabaka bwa Buganda bukawangamudde nti ssibwakuteekesa mu nkola biragiro bya kkooti nzungu ku byekuusa n’ensonga z’emisango gy’ebika by’Abaganda.
Kino kyatuddwa Kamalabyonna wa Buganda Oweekitiibwa Charles Peter Mayiga bwabadde atuuza omukulu w’ekika ky’ennyonyi Nakinsige Kyeyune Mayega Fred mu mbuga ya Buganda e Bulange e Mengo n’ategeeza nti ensonga z’ennono n’obuwangwa teziteekeddwa kutwalibwanga mu kkooti nzungu wabula kkooti ya Kisekwa ey’ennono.
Alina Ddamula ya Buganda Charles Peter Mayiga alabudde abantu bonna mu bika eby’enjawulo bakwatenga mpola ensonga ezeekuusa ku bukulu bw’ebika nti obukulu mu bika tebalwanira bulwanire wabula ebeera nnono na bulombolombo ebigobererwa sso ssi bumanye na ttutumu ng’abasinga bwebabaddenga balowooza.
Photo: chano8.com